TARJOUSPYYNTÖ: Kimppakyyti-sovelluksen palvelumuotoilu - Business Tampere\nTARJOUSPYYNTÖ: Kimppakyyti-sovelluksen palvelumuotoilu\n6Aika: Vähähiilinen liikkuminen liikennehubeissa - hankkeeseen liittyvä tarjouspyyntö\nSmart Tampereessa on käynnistynyt 1.8.2019 6Aika hanke nimeltään ”Vähähiilinen liikkuminen liikennehubeissa”. Tampereella hanke keskittyy Kaupin alueen liikennepalvelujen kehittämiseen. Yksi valittu kehityskohde, jonka avulla alueen liikkumisolosuhteita voidaan parantaa on kimppakyytien kehittäminen. Kimppakyydit ovat helppo tapa vähentää alueelle tulevaa ajoneuvoliikennettä. Kimppakyydeissä samasta suunnasta ja samalla aikataululla liikkuvat autoilijat hyppäävät yhden ajoneuvon kyytiin. Kimppakyytipalvelua voidaan tarjota kaikille alueella asioiville ja se soveltuu erityisen hyvin työmatkaliikenteeseen. Palvelu määritellään yhdessä toimijoiden kanssa palvelunmuotoilutyöpajoissa. Tarjouspyynnön kohde on järjestää palvelumuotoilu liittyen kimppakyyti-sovelluksen toteuttamisen kilpailuttamiseen.\nSuunnitelma palvelumuotoiluprosessista alustavine aikatauluineen\nyksi tai useampi työpaja sisällön ja alustavan designin luomiseen\nTyöpajojen tulosten kuvaus ja dokumentointi (esim. ominaisuuslista, käyttötapauskuvauksia, backlog…)\nReferenssit vastaavista tuotteiden palvelumuotoiluista\nTutustu tarjouspyyntöön täältä.\nTarjoukset liitteineen tulee lähettää sähköpostitse pe 11.10.2019 klo 12:00 mennessä osoitteeseen: jari.ikonen@businesstampere.com\nLisätietoja voi kysyä sähköpostitse yllä olevalta henkilöltä.\nVastaukset ja kysymykset julkaistaan kaikille avoimesti.\nKimppakyytipilotin tarjouspyyntöön liittyvät kysymykset ja vastaukset\nKysymys: Tarjouspyynnön kohdassa 8.1 sanotaan seuraavasti: ”Dokumentista yksi (1) tulee käydä ilmi tarjoajan nimi, y-tunnus ja yhteyshenkilö, jolta voi kysyä lisätietoa tarjouksesta sekä yhteyshenkilö, jolle hankintapäätös voidaan lähettää tiedoksi. Lisäksi dokumentilta on käytävä ilmi palvelun tarjottu arvonlisäveroton hinta sisältäen kaikki työstä aiheutuvat kustannukset. Siinä tulee kuvata myös tarjousten arvioinnissa huomioitavat asiat (luvussa 6 mainitut kohdat). Lomakkeella tarjoajan tulee nimetä henkilö/henkilöt palvelun toteuttamiseen ja heidän työosuutensa prosentteina kokonaisosuuden ollessa 100 %. Nimettyjä henkilöitä voidaan vaihtaa sopimusluonnoksessa mainitulla tavalla.” Kohdan 6 alakohdassa on 6.2 Laatu, jossa Toimittajan tulee kertoa tarjouksen sisältö sekä referenssit. Digian kaikki tarjoukseen liittyvä materiaali on luokiteltu Liikesalaisuudeksi (ratkaisu, referenssit). Miten tulee toimia niin, että Toimittaja ei tule hylätyksi? Voiko kohdan 6.2 Laatu sisällön dokumentoida dokumenttiin numero 2 (liikesalaisuudet sisältävä dokumentti)?\nVastaus: Hintaa ei voi määrittää liikesalaisuudeksi. Esimerkiksi toimintasuunnitelma, referenssit ja henkilöiden CV:t on hyväksyttävää merkitä luottamukselliseksi.\nKysymys: Voiko väliraportointitilaisuus olla osa järjestettäviä palvelumuotoilutyöpajoja (eli kuuluu tarjouksen laajuuteen ja hintaan)? Tämä olisi luontainen kohta raportoida tekemisen edistymistä ja seuraavia askeleita.\nVastaus: Voi olla osana työpajoja.\nKysymys: Millainen on loppuraportointitilaisuuden luonne? Onko tarkoituksena vain esitellä lopputulos vai vielä sen jälkeen työstää kommentteihin perustuen lopputulosta? Onko paikalla vain Business Tampereen edustajia, vai mahdollisesti mediaa/ muita työpajoihin osallistuneita tahoja/ loppukäyttäjien edustajia?\nVastaus: Näistä sovitaan valitun toimijan kanssa, projektin alussa. Paikalla voi olla myös Kaupin alueen toimijoita.\nKysymys: Millä panoksella (työaika, henkilömäärä, roolit) tilaaja on valmis osallistumaan palvelumuotoilun työpajoihin?\nVastaus: Osallistumme työpajoihin, henkilömäärä 2-4 henkilöä.\nKysymys: Onko tarkoitus järjestää palvelumuotoilutyöpajat tuottajan vai tilaajan tiloissa?\nVastaus: Tilaaja voi tarjota tilat esimerkiksi Kampusklubilla Hervannassa.\nKysymys: Voiko Toimittaja liittää tarjoukseen Asiantuntijatiimin, joista Toimittaja valitsee valinnan myötä toteuttavan Asiantuntijan tai Asiantuntijat? Vai pitääkö tarjoukseen liittää vain toimittavat Asiantuntijat?\nVastaus: Mielellämme näkisimme aiotun toteuttajatiimin.\nKysymys: Onko mahdollista saada jo tehty asiakastutkimus (Kaupin alueella tehty) luettavaksi?\nVastaus: On mahdollista, valittu palveluntarjoaja saa asiakastutkimuksen raportin käyttöönsä.\nKysymys: Onko hankintayksiköllä sopimuspohjat valmiina? Jos on niin saisiko Toimittaja ne?\nVastaus: Kyllä on, käytetään Business Tampereen sopimuspohjaa.


Katie asuu yhdessä miehensä, ex-aviomiehensä, tämän tyttöystävän ja kuuden lapsen kanssa: "En vaihtaisi tätä pois mistään hinnasta!" - MTVuutiset.fi\nJulkaistu 06.08.2018 18:21\nKatie Blackmer asuu saman katon alla aviomiehensä, entisen miehensä ja tämän tyttöystävän sekä kuuden lapsen kanssa.\nEikö loma lasten kanssa mennyt ihan putkeen? Yllä olevalla videolla kerrotaan, miten sen saa sujumaan.\nAvioeron jälkeen kovin moni tuskin haluaa asua yhdessä entisen puolisonsa kanssa, etenkin jos kuvioissa on jo uusia kumppaneita.\nTennesseen Christianassa asuva Katie Blackmer kuitenkin toimi toisin: hän asuu samassa talossa aviomiehensä, entisen miehensä ja tämän tyttöystävän sekä kaiken kaikkiaan kuuden lapsen kanssa.\nKatie päätti jakaa tarinansa LoveWhatMatters -sivustolle.\nTapasi Stephenin 18-vuotiaana\nKatie tapasi Stephenin 18-vuotiaana. Naimisiin he menivät pari vuotta myöhemmin.\nPariskunta sai kolme lasta. Gracelyn on nyt 11-vuotias, Kaylynn on kymmenen ja Colston on viiden vanha.\nRakkaus ei kuitenkaan jatkunut ikuisesti.\nKatien mukaan vanhemman rooli sai heidät unohtamaan parisuhteensa, ja lopulta he näkivät avioeron olevan ainoa ratkaisu.\nKesäkuussa 2016 Katie meni naimisiin Benin kanssa. Miehellä oli entisestä avioliitostaan 19-vuotias poika, Hunter.\nStephenin kanssa oli edelleen myrskyisää. Entinen aviopari halusi kuitenkin löytää jonkinlaisen sovun yhteishuoltajuuteen ja olla ystäviä.\nKatie, Ben ja Stephen päättivät ajatella lastensa parasta. Shutterstock\nLasten tähden viettivät aikaa kolmistaan\nVuonna 2017 Katie, Ben ja Stephen viettivät melko paljon aikaa yhdessä. He kävivät syömässä, viettivät lomia yhdessä sekä pelasivat esimerkiksi softballia porukalla. Katien mukaan ystävyys syventyi ja vanhemmuuskin sujui paremmin koko ajan.\nKolmikko päätti luopua aikaisemmasta huoltajuussuunnitelmastaan. Lapset ilahtuivat, sillä heidän ei tarvinnut enää elää tiukasti aikataulutettua elämää.\n– He saivat tulla ja mennä miten halusivat, ja lomat vietämme yhdessä, Katie kertoo.\nStephen joutui onnettomuuteen\nToukokuussa 2017 Katie sai puhelun, jota kukaan ei haluaisi. Stephen oli veljensä kanssa joutunut vakavaan auto-onnettomuuteen, ja molempien tila oli kriittinen.\nKatie kiirehti sairalaan Stephenin luo. Hän oli suunniltaan järkytyksestä.\n– Menetin oman isäni auto-onnettomuudessa, kun olin 7-vuotias. Niinpä tämän painajaisen aikana saatoin ainoastaan ajatella sitä, että lapset tarvitsivat isäänsä.\nKatie kertoo olleensa Stephenin vierellä koko ajan.\nKatie tietää, että jotkut pitävät heitä omituisina. Shutterstock\nKatie huolehti ex-miehestään\nKatien suureksi helpotukseksi Stephen selvisi onnettomuudesta. Stephenin veli kuitenkin menehtyi pari viikkoa myöhemmin.\n– Kun lääkärit sanoivat, että Stephen voisi tulla kotiin, mutta tarvitsisi jatkuvaa huolenpitoa, minä ja Ben päätimme ilman epäröintiä, että hän tulisi meidän luoksemme.\n– Hän tarvitsi meitä, hänen lapsensa tarvitsivat häntä ja hän heitä, Katie kertoo.\nKatie piti huolta Stephenistä omien sanojensa mukaan koko ajan. Pikku hiljaa asumisjärjestelystä tuli kaikille kotoisa.\n– Pitkän toipumisajan jälkeen Stephen tiesi meidän kotimme olevan myös hänen kotinsa. Vitsailimme aina siitä, että meidän pitäisi muuttaa omituinen kolmiomme neliöksi! Katie kertoo LoveWhatMatters -sivustolle.\nKuvioihin tuli myös Stephenin uusi tyttöystävä lapsineen. Shutterstock\nEx-miehen uusi nainen\nLopulta kolmiosta tosiaan tuli neliö, kun joulukuussa Stephen alkoi seurustella Brandyn kanssa.\nBrandylla on kaksi lasta, 7-vuotias Jaxson ja 9-vuotias Kayleigh. Myös he muuttivat saman katon alle Katien ja kumppaneiden kanssa.\nKatie kertoo saaneensa Brandysta ystävän.\nRuokapöydässä parhaimmillaan kymmenen henkilöä\nArki täyttyy yhteisestä puuhailuista. Parhaimmillaan ruokapöydän ääressä on yhdeksän henkeä, Hunterin ollessa kotona ruokailijoita on kymmenkunta.\nVälillä tietysti entisen aviomiehen kanssa tulee sanaharkkaa, mutta Katien mukaan he ovat oppineet keskustelemaan asioista. Kumpikin haluaa lastensa parasta.\n– Jos joku olisi kolme vuotta sitten kertonut minulle, että jonain päivänä asuisin aviomieheni, entisen mieheni, tämän tyttöystävän ja hänen kahden lapsensa kanssa, olisin nauranut hänelle päin naamaa! Tiedän, että suurimman osan mielestä tämä on hullua, mutta en vaihtaisi tätä pois mistään hinnasta. Kun lapsemme ovat onnellisia mekin olemme.\nPerhe Rakkaus Lapset Lifestyle


SOPIEN 2.0 - Hankkeen ja VaPa -hankkeen tilaisuus: Juridiikka hyvinvointialueen lainsäädäntö (3 osainen)\nSOPIEN 2.0 -hankkeen koulutus: Juridiikka hyvinvointialueen lainsäädäntö\nTällä ilmoittautumisella ilmoittaudut koko koulutuskokonaisuuteen.\nMuuttuva sote-markkina pakottaa hakeutumaan tiiviimpään yhteistyöhön. Tilaisuudet auttavat hahmottamaan: mitä sopimuksia tarvitset, miten minimoit hyvillä yhteistyösopimuksilla (yleisellä tasolla) riskit ja mitä verkostossa toimiminen edellyttää yrittäjältä jatkossa, mitä yhteistyösopimuksissa tulisi huomioida? Tilaisuus on käytännönläheinen esimerkkien kautta. Kouluttajina Asianajotoimisto Kontturi & Co Oy\nHyvinvointialueen lainsäädäntö. Osa 1: Yleistä\n17.3. 2022 kello 13.00-16.00\n• Mistä sosiaali- ja terveydenhuollon uudistuksessa on kysymys?\no Hyvinvointialueiden syntyminen\no Rakenne, vastuut, velvoitteet\n• Keskeiset lait\no Voimaantulo ja siirtymäsäännökset\n• Lainsäädännön tavoitteet\nHyvinvointialueen lainsäädäntö Osa 2: Yrittäjien näkökulma\n24.3.2022 kello 13.00 -16.00\n• Keskeiset muutokset lainsäädäntöön yrittäjän näkökulmasta\n• Sopimuksiin liittyvät muutokset\no Vanhat sopimukset\no Uusien sopimusten edellytykset\no Yrittäjiin kohdistuvat erityiset vaatimukset\no Palveluseteli asiat. Hyvinvointialueen toiminnan aloittamisen kannalta yrittäjien / yritysten osallistuminen palvelusetelituottaja toimintaan, palvelusetelilainsäädäntö.\n• ”Verkoston luoma tarjous”\n• Rahoitus, maksut\nHyvinvointialueen lainsäädäntö. Osa 3. Hyvinvointialueen yritysjuridiikka\n31.3.2022 kello 13.00 -16.00\n• Lainsäädäntöpohja: mikä muuttuu\n• Sopimuksiin liittyvät muutokset yksityiskohtaisesti\n• Tiettyjä erityiskysymyksiä: Alihankinta, ketjutus, ostopalvelut, vuokratyövoima\nLisätietoja koulutusten sisällöistä antaa kouluttajat Asianajotoimisto Kontturi & Co Oy Tatu Hirvonen, tatu.hirvonen@kontturi.fi ja Jyrki Piiparinen, jyrki.piiparinen@kontturi.fi\nNavitas Kehitys Oy,\nKatja Niiranen katja.niiranen@navitas.fi p. 044 720 9395\nJaana Tiitinen jaana.tiitinen@navitas.fi p. 044 493 5068\nAIKA 17.3.2022 13:00 - 31.3.2022 16:00\nVIIMEINEN ILMOITTAUTUMISPÄIVÄMÄÄRÄ 31.3.2022\nLIITTEET SOPIEN 2.0 ja VaPa kevät 2022\nTILAISUUTEEN EI VOI ENÄÄ ILMOITTAUTUA! Viimeinen ilmoittautumispvm oli 31.03.2022.


Keskustelu - Rakentaminen CNC-koneilla | Tekniikka ja energia | Tiede\nHerättelen taas tätä jyrsimällä rakentamista. Eli numeerinen ohjaus on sitä luokkaa että jyrsintä voitaisiin ulottaa rakentamiseen.\nEsimerkiksi omakotitalo voitaisiin tehdä niin, että runko tehdään kiintokalusteineen siporex-möykyistä tai mieluummiin vedellä uusioitavasta vastaavasta massasta. Möykkyjen inferno jyrsittäisiin muotoonsa sisältä ja ulkoa CNC-teknologialla. Rajun rakentaja tehtävänä olisi siivota jyrsinpurua.\nJyrsimien tarkkuus on millin sadasosia. Tuo tarkoittaa sitä että myös kiintokalusteitten rungot ja ikkunoitten karmirakenteet voidaan jyrsiä. Samoin koristelistat ynnä muut yksityiskohdat.\nJyrsimen ei tarvitse olla mikään jättikokoinen. Työstöalueelle tehdään vain keskeiset koordinaattipisteet, joihin 3-D-kone tarkasti pultataan. Huoneitten keskinäinen sijainti voi olla sentin parin tarkkuudella ja kun laite on pultattuna niin huoneen sisäosa tulee millin osilla kiintokalusteineen ja aukkosovitteineen. Jos jostain on unohtunut aihiomöykky, niin sehän vain tuodaan siihen kovettumaan ja taas jyrsitään.\nValitettavasti olen aina ollut näissä huikeissa ideoissa 30 vuotta edellä. Mutta jos elän hieman yli tavallisen iän niin ehdin näkemään jyrsittyjä rakennuksia.\nMyös aihiomöykyt eli karkeat rakenteet voi tehdä numeerisesti valukoneilla.\nklo 11:50 | 29.3.2009\nHelpommin se käy valaa muottiin ja panna robotti kasaamaan legotyyliin niin ei tule purua sinne missä sillä ei tee mitään. Yksityiskohtia voi jyrsiä jos into riittää.\nklo 11:59 | 29.3.2009\nHmm.. Rakennusteollisuudessahan koneistuminen on näkyny melko vähän.. Mut en oikein usko tuohon jyrsintään, Ennemminki jotain muurauskoneita tai sitte jotain ihan muuta, esimerkiks joku valurobotti, joka ei tarvi muottia kun aineet kuivuu niin äkkiä..\nklo 12:13 | 29.3.2009\nJo nyt voi tehdä raudoituselementit ja pystyttää ne ja ruiskuttaa betonia kerroksittain ja lääppiä sen sileäksi lopulta.\nSe sitten, onko se kilpailukykyista ilman robotiikkaa, on toinen juttu\nklo 12:21 | 29.3.2009\nÄkkiseltään tuntuu, että koneistamisen hukkaprosentti muodostuu kustannuksiltaan aika suureksi esim valutekniikoihin verrattuna, etenkin kun koneistettava kappale on noin suuri. Ensinnäkin pitäisi luopua kaikesta perinteisestä rakennusornamentiikasta, kortiste listoista yms. härpäköistä joissa 10mm millin korkuisen koristelistan aikaan saamiseksi joudutaan koneistamaan ympäriltä neliökaupalla pintaa sentin syvyydeltä. Näin siis jos materiaali on kertakäyttöistä.\nJos koko homma olisi tarkoitus koneistaa siporex-möykyistä tai mistä tahansa uusioitavasta massasta, niin silloin on järkevämpää koneistaa vain yksi muotti tai suunnitella muottiosista modulaarinen, ja survoa "uusioitava massa" siihen. Lopputulos riittävän sama ilman monistettua koneistustarvetta.\nEikö tässä olla keksimässä elementtirakentamista uusiksi, tai no, kehittämässä sitä?\nklo 12:43 | 29.3.2009\nHommataan tunnelipora poraamaan kallioon kaksi vierekkäistä tunnelia ja toinen pätkitään asunnoiksi ja toinen on kulkuväylänä, jossa on nonstop raideliikenne kahteen suuntaa.\nklo 19:54 | 29.3.2009\nVäittäisin, että olet uimassa tässä asiassa vastavirtaan. Muussa valmistuksessa pyritään valmistusmenetelmiin, joissa lopullinen geometria saavutetaan yhdessä vaiheessa. Tällaisia menetelmiä ovat mm. ruisku- ja tarkkuusvalumenetelmät. uudempia ovat mm. MIM ja lasersintraus.\nAinetta poistavista menetelmistä halutaan paremminkin eroon, koska aineen poistaminen edellyttää turhaa energian kuluttamista ja poistetun aineen kierrättämistä.\nklo 21:12 | 30.3.2009\nAivan. Viittasin valamiseenkin numeerisesti tuolla alussa. Eli yhdistelmätekniikkaa en ole pois sulkemassa.\nJokin helposti uusioitava massa tarvittaisiin. Kuivissa sisätiloissa käy myös savi jollain lujitettuna. Ja miksei ulkopinnoissakin kun suojataan säältä.\nklo 9:10 | 23.4.2009\nMiettikääpä sitä Kemin lumilinnan jokavuotista valmistamista. Siinä tehdään merkittävä rakennus homogeenisesta aineesta vuosi vuoden jälkeen. Möykystä rakennukseksi on vain nopea tapa. Siis nopea. Lumilinnan valmistus ei ole myöskään kovin kallis oikeaan pysyvään rakennukseen verrattuna. Muutenhan sen kanssa ei joka vuosi touhuttaisi.\nMiten siis jokin nopeaan työstöön kykenevä 3D-kopioija ei voisi olla teknistaloudellisesti mahdollinen rakentamisessa? Ja eikö muka maailmassa ole jotain lumen kaltaista materiaalia, josta voisi pysyvän rakennuksen tehdä?\nklo 9:20 | 23.4.2009\nLumilinnan valmistus ei ole myöskään kovin kallis oikeaan pysyvään rakennukseen verrattuna. Muutenhan sen kanssa ei joka vuosi touhuttaisi.\nKyllä se varmasti maksaa mansikoita, mutta vierailijat tuovat rahaa ja se kompensoi. Kuinka moni omakotitalo tuottaa rahaa valmistumisen jälkeen?\nklo 9:23 | 23.4.2009\nmuotilla teko on paljon halvempaa...\nmietihän nyt jos muotteja on muutama kappale jolla holvit tehdään ja maksavat kappaleelta n .1000-2000 euroa ja tuollainen koneistuskeskus maksaisi varmasti satojatuhansia. se mikä linnan teossa maksaa on työntekijöiden palkat vaikka kone sen valmistaisi silti tarvittaisiin sama määrä työntekijöitä.\nkyllä omakotitalo "tuottaa" kun ajatellaan paljonko säästää vuokralla asumisen kustannuksiin.\nOlen muinoin tehnyt sovelluksia 3...4-D robotille. Laite maksoi 64000 euroa. Tietenkin puhutaan satojen tuhansien laitteista. Vaan olisiko tarkoitus tehdä vain yksi rakennus laitetta kohti? Ei autojakaan hitsata yhtä kappaletta robottia kohti. Jollain 100000 kuormurillakin ajetaan useimmiten enemmän kuin yksi sorakuorma.\nKyse on monimuotoisesta kappaleesta. Miten teet muotilla yhtä monimuotoista kuin CNC-tekniikalla?\nLisää antiteeseja. Ne ovat musiikkia väsyneelle sielulle. Antiteesien määrä kertoo idean hyvyydestä suoraan verrannollisesti.\nklo 13:20 | 23.4.2009\nOlen itsekin usein miettinyt automatisoitua rakentamista. Rakentamisessa kuten muussakin koneellistamisessa kannattaisi aluksi aloittaa yksinkertaisemmasta työstä. Itselläni ensimmäiseksi tulisi mieleen nämä elementtityöt. Työmaalle voitaisiin tuoda joku automaattinen seinävalukone, joka valaisi elementiksi koko kerroksen seinät kerralla. Tämä sitten nostettaisiin automaattinosturilla paikoillaa. Jokaisen kerroksen väliin luonnollisesti valettaisiin ja nostettaisiin välikatot. Pelkästään jo tällä säästettäisiin ihmisiä paljon raskaalta työltä.\nklo 13:53 | 23.4.2009\njos puhutaan vieläkin lumesta rakentamisesta niin muoteilla saadaan lumesta tarpeeksi kiinteää jotta holvien alla on turvallista kulkea. eli kyse ei ole enää vain nopeudesta. lumi painautuu elementtiä vasten jolloin sen kestävyys kasvaa.\nkemissäkin lumilinna tehdään kerran vuodessa ja jokainen vuosi on vähän arveluissa tuleeko linna vai eikö vaikka asiaa vakuuteltaisiin kuinka. miksi siis sijoittaa satoja tuhansia laitteestoon jotka seisovat suurimmanosan vuodesta. myöskään lumi ei ole lumilinnassa ilmaista sillä suurinosa linnassa tarvittavasta lumesta tehdään koneellisesti tykein.\nkemin lumilinna on myös käsityönnäyttö johon ei jokainen pysty.\nklo 15:27 | 23.4.2009\nRakentamisen robotisoimista ja automatisointia on tutkittu ihan älyttömästi ja harvassa ovat ne työt joita ei olisi koitettu automatisoida. Nykyään jollain tapaa laajamittaisessa käytössä ovat ainakin laatan hiertämiseen tarkoitetut, teräksien palosuojauksia ja ruiskubetonia suuttavat robotit (kalliorakennuskohteissa ainakin) ja jotkin erikoisempaa siivousta tekevät laitteistot. Plus tietenkin mittausrobotit joita on vähän joka työmaalla.\nJapanilaisilla oli 90-luvulla teräsrunkojen pystytystä varten kehitetty itsetunkkaava kehikkoalusta, joka hoiti varastoinnin, siirrot ja osien hitsauksen omatoimisesti. Teräsrunkoinen pilvenpiirtäjä nousi ainakin teoriassa alle viikossa. Ilmeisesti Kiinassa näitä on vieläkin koitettu käyttää - suurin ongelma oli ettei kyseinen kallis systeemi soveltunut kuin yhdenmallisten tornien valmistamiseen ja vaati liikaa tilaa ympärilleen, sillä ei siis voinut ollenkaan rakentaa sellaisiin paikkoihin mihin tuollaisia korkeita rakennuksia tarvittaisiin.\nVähän pienimuotoisempia systeemejä on kehitetty varmaan lähes joka maassa.Toimivuus on ollut varsin heikkoa kaikkialla - suurimmat ongelmat ovat rakennusten materiaalimäärien suhteettomat mittasuhteet verrattuna siihen että tuotantolinjojen tulisi olla siirrettäviä. Kosteus, pöly, likaisuusongelmat rasittavat tekniikkaa. Jokin muurauksen tapainen työ (jossa rakenteita kasataan kohtuullisen pienistä palikoista) olisi varmaan mahdollista ja järkevää automatisoida, mutta vähänpä on näkynyt valmiita tuotteita tällä saralla.


Rippileiri | Demi.fi Etusivulle\nvandace 01.06. 19:15 (1/25)\nRippileiri olis edessä parin päivän päästä ja olen ihan paniikin vallassa. Luonteeltani olen todella ujo ja sulkeutunut, joka ei tosiaan helpota tilannetta. Tässä on tullut itkettyä ihan paniikin ja pelon vallassa jo monta viikkoa ennen. Tuleva leiri ahdistaa minua todella paljon, eikä meneminen sinne kiinnosta lainkaan. Vanhemmatkin ovat asiasta vihasia ja tuntuu siltä ettei kukaan ymmärrä sitä ahdistuksen ja pelon määrää, jota vastaan taistelen... En tiedä mitä tässä tilanteessa teen... Rippikutsut on jo lähetetty ja olisi noloa perua juhlat...\nnipaa 01.06. 19:35 (2/25)\nMäkin meen parin viikon päästä! Älä hätäile, elä hetkessä. Jos olet ujo, hakeudu muiden seuraan ja hymyile. Jos et uskalla aloittaa keskustelua niin ehkä joku muu saattaa sanoa sulle jotain. Hyvin se menee! Olin viimevuonna yhdellä leirillä, ja siellä tutustui hyvin toisiin. Anna muiden aloittaa keskustelut ja liity vähitellen mukaan juttuun. Aina ei tarvitse puhua kauheasti. Voit myös jo etukäteen kertoa muille että olet ujo, niin he ymmärtävät varmasti!\npalpable 01.06. 19:43 (3/25)\nMä kävin riparin joskus miljoona vuotta sitten ja mä olin siihen aikaan todella ujo. Siis oikeasti paino sanoilla todella ujo :D Mä hermoilin ja itkin kans monta viikkoo etukäteen, eikä asiaa kamalasti auttanut se, että mulla ripari oli vasta elokuussa eli toisin sanoen, hermoilin koko kesän. Ja ihan turhaa loppujen lopuksi hermoilin. Mä en tuntenut sieltä riparilta etukäteen kettään, mutta kyllä siellä oikeasti tutustuu ihmisiin, sen mä voin luvata. Nyt vaan leuka pystyyn ja reippaasti riparille, varmasti se menee hyvin! Ja jos se yhtään auttaa niin kannattaa aatella, että sä tuskin oot ainut, joka jännittää :)\nAadapaada 01.06. 19:52 (4/25)\nMikset menny päiväriparille?O__o\nvandace 01.06. 19:54 (5/25)\nAadapaada:Mikset menny päiväriparille?O__o\nOlisin halunnut mennä, mut en tiedä missä vaiheessa sen sai valita. Kävin jälkeenpäin siitä kyselemässä, mutta ei ollut enää mahdollista... :/\nvandace 01.06. 20:02 (6/25)\nSuurinta ahdistusta koen leikeistä ja muuten esillä olemisesta. Helpottaisi huomattavasti, jos leikkeihin ei tarvitsisi osallistua, mutta olisi hieman noloa jättää välistä... Ajattelin, jos laittaisin henkilökunnalle vielä sähköpostia asiasta tänään ja kertoisin kuinka paljon leirille tuleminen ahdistaa ja pelottaa...\nAsiaa ei myöskään helpota se, että ainoa kaverini leirillä on ns. "eristetty" minusta. Emme saa yhteistä huonetta jne.\nJendrea 01.06. 20:15 (7/25)\nvandace:Asiaa ei myöskään helpota se, että ainoa kaverini leirillä on ns. "eristetty" minusta. Emme saa yhteistä huonetta jne.\nMitä ihmettä? Mun leirillä ne ainakin painottaa että on tärkeetä, että kaikilla on kaveri jonka kanssa mennä. Jos tosiaan lähetät sähköpostia ja pyydät yhteistä huonetta ahdistukseen vedoten tai jotain... Tosi outoa mun mielestä.\nJa itellä siis myös leiri tuossa parin päivän päästä. Ite en oo stressannu yhtään, koska sen jälkeen on kielimatka mitä stressaan paljon enemmän :Dd. Vaikka tietenkin oon paljon enemmän innoissani kuin stressaantunut (taisin poiketa aiheesta).\naida__ 01.06. 20:19 (8/25)\nHyi mäkin aloin tänään jännittää hirveenä, ku älysin et oon menos jo tiistaina sinne. :D Oon hirveen ennakkoluulonen ja ujo ja ääääääh. Kaiken lisäks mun kaveri joka on ainut jonka tunnen sieltä on menossa just sellasella 'en haluu tutustuu keneenkää, et sitte jätä mua yksin' asenteella just ku mä haluisin tavata uusii tuttavuuksii! :/\nvandace 01.06. 20:45 (9/25)\nMitä ihmettä? Mun leirillä ne ainakin painottaa että on tärkeetä, että kaikilla on kaveri jonka kanssa mennä. Jos tosiaan lähetät sähköpostia ja pyydät yhteistä huonetta ahdistukseen vedoten tai jotain... Tosi outoa mun mielestä.Ja itellä siis myös leiri tuossa parin päivän päästä. Ite en oo stressannu yhtään, koska sen jälkeen on kielimatka mitä stressaan paljon enemmän :Dd. Vaikka tietenkin oon paljon enemmän innoissani kuin stressaantunut (taisin poiketa aiheesta).\nJep, sekin helpottaisi asiaa, että on hyvä kaveri tukemassa. Taidan tosiaan laittaa jotain sähköpostia menemään vielä tässä illan aikana, jos vaikka saisin asian järjestykseen. :)\nOi, hyvää leiriä ja kielimatkaa! :D\nvandace 01.06. 20:51 (10/25)\naida__:Hyi mäkin aloin tänään jännittää hirveenä, ku älysin et oon menos jo tiistaina sinne. :D Oon hirveen ennakkoluulonen ja ujo ja ääääääh. Kaiken lisäks mun kaveri joka on ainut jonka tunnen sieltä on menossa just sellasella 'en haluu tutustuu keneenkää, et sitte jätä mua yksin' asenteella just ku mä haluisin tavata uusii tuttavuuksii! :/\nNäin on, ujous on kyllä niin hankala juttu. Itse ainakin haluaisin olla paljon rohkeampi ja avoimempi. :) Toki leirillä olisi mahdollisuus edesauttaa asiaa, mutta nyt se tuntuu niin suurelta kynnykseltä tässä vaiheessa. :/\nHyvää leiriä muuten myös sinulle! :D\ncinnamonbunny 01.06. 21:23 (11/25)\nMäkin olin (ja olen vieläkin) hirmu ujo kun menin rippileirille ja hermoilin oikeesti ihan turhaan sitä. Siellä varsinkin ne isoset ottaa kaikki huomioon, jopa ne jotka muuten jäisi ulkopuolisiksi/on tosi ujoja. Ne pyytää aina mukaan kaikkiin peleihin ja leikkeihin. Samalla et tutustu pelkästään niihin isosiin vaan myös sun ikäisiin rippileiriläisiin ja saat varmasti uusia kavereita. Rippileirillä vietetään hirveesti aikaa yhdessä ja siellä on kyllä todella todella helppoo tutustua uusiin ihmisiin :)\nÄlä siis hermoile turhaan, sun rippileiris tulee varmasti olemaan huikee! Ei kannata jättää sitä väliin pelkän ujouden takia. Yritä rentoutua ja pitää hauskaa :) toivotan sulle mieldttömästi onnea matkaan. ♡\nvandace 01.06. 21:39 (12/25)\ncinnamonbunny:Mäkin olin (ja olen vieläkin) hirmu ujo kun menin rippileirille ja hermoilin oikeesti ihan turhaan sitä. Siellä varsinkin ne isoset ottaa kaikki huomioon, jopa ne jotka muuten jäisi ulkopuolisiksi/on tosi ujoja. Ne pyytää aina mukaan kaikkiin peleihin ja leikkeihin. Samalla et tutustu pelkästään niihin isosiin vaan myös sun ikäisiin rippileiriläisiin ja saat varmasti uusia kavereita. Rippileirillä vietetään hirveesti aikaa yhdessä ja siellä on kyllä todella todella helppoo tutustua uusiin ihmisiin :)\nKiitos ihanista sanoista! :) Olo on jo helpottunut ja parempi, kun sai hieman purkaa tuntemuksia. :)\nPipari8 01.06. 22:39 (13/25)\nOkei, mä taidan sitten jättää kertomatta mun kokemukset rippileiristä... oli meinaan hirveetä. Itkin joka ilta vessassa ahdistukseeni. Hyi helvetti.\nMutta jokainen ihminen on erilainen ja sä saatatkin tykätä riparista! :) Loppujen lopuksi se on vaan viikko, mäkin selvisin. Tosin karmivat muistot jäi D:\nRoutakukka 01.06. 23:05 (14/25)\nEi se nyt niin kamala paikka ole...\nInderiga 02.06. 01:37 (15/25)\nMulla oli ripari viime kesänä ja sama juttu että jännitin sitä jo tosi aikasin. Eka päivä ei mennyt hirveen hyvin ja illalla itkin ja oli ihan sellanen että en haluu olla täällä viikkoa, ku en tuntenut kun parhaan ystäväni. Mut sitten alko menee paremmin ja sit loppuviikosta oli jo tosi hyvä fiilis että loppujenlopuks ei jäänyt mitään huonoa mieleen riparista! :)\nOon kans aika ujo ja uskon että sulla tulee oleen kivaa, ne leikkijututkin on ihan kivoja eikä mitään vaativia. :) Kannattaa nauttia siellä olosta koska lopuksi voi tulla sellanen olo että se menikin liian nopeesti ohi!\nkukkuruukuu 02.06. 08:41 (16/25)\nIsoset ja muu henkilökunta on siellä pikkusia varten, mä kävin leirin 2012 talvella ja jännitin kauheesti. En tuntenu ku pari sieltä kunnolla. No, leirin jälkeen aloin seurustella yhden pojan kanssa johon tutustuin siellä riparilla :)\nkirahwi 02.06. 09:57 (17/25)\nMuakin jännittää jo vaikka mun leiri on vasta heinäkuun lopussa. Meen vaellukselle Lappiin ja mun ryhmässä on vaan kaks tyttöö. En tunne sieltä ketään ja oon tosi ujo. Ne tytöt tuntee toisensa, joten ne onkin sitten koko ajan kahdestaan, kuten aiemmissa riparitapaamisissa.\nViimesessä tapaamisessa me harjoteltiin telttojen kasausta. Ne tytöt kauhisteli sitä, että miten pieniä ne teltat on, "hyi, en nuku kenenkään muun kanssa tollasessa pienessä teltassa!!!1" Ne kysy meidän nuoriso-ohjaajalta, että saako ne ottaa oman, kahden hengen teltan mukaan, ja saivat luvan. Nyt en tiiä miten nukun siellä, voinko nukkuu yksin vai tunkeudunko niiden telttaan :(\nMua hermostuttaa etukäteen tosi paljon, koska mun on muutenkin ollut tosi vaikee saada kavereita. Se johtuu ilmiselvästi mun ujoudesta. Muuten mä kyllä ootan sitä leiriä tosi paljon.\nFleur^ 02.06. 20:57 (18/25)\nMä oon lähössä huomenna sinne riparille ja kyllä mua vähän jännittää. En tunne sieltä ketään, kun ei oo oman kaupungin järjestämä ripari. Mut oon kyllä kuullu tosi monilta et siellä on kivaa ja tutustuu moniin ihmisiin et ei sun kannata stressata sitä noin paljon kyllä siellä on ihan kivaa :)\nmoongirl 03.06. 00:42 (19/25)\nTytetsy 03.06. 01:56 (20/25)\nOon itsekkin tosi ujo ja oma ripari alkaa 5.6 (sinne pitää kuitenkin mennä jo 4.6). Menen kokonaan uuteen paikkaan-kokonaan uuteen kaupunkiin, josta en tunne ketään. Lohdutuksena on, että leiri liittyy harrastukseeni, ratsastukseen. Saman henkisiin ihmisiin on helppo tutustua :)\nOma tsemppivinkki sulle on, että kukaan ei syö sua :D Ihmiset hyväksyy sut just tuollasena kuin oot, älä stressaa sitä. Yritä etsiä tulevasta ripariporukasta vaikka edes yksi henkilö jonka kanssa puhuminen onnistuu. Kun saavut paikalle, sano riparikavereillesi heti "Moi!". Se antaa itsevarmuutta sekä antaa sinusta muille sellaisen kuvan, että olet kiva. Rohkeutta peliin, kun onnistut siinä kerran-onnistut jatkossakin.\nIso tsemppi- ja voimahali minulta sulle♥ Kyllä se hyvin menee!\nOppositio 03.06. 02:11 (21/25)\nÄlkää panikoiko, oikeesti! Siellä leirillä on mitä varmimmin hyvin ymmärtäväiset vetäjät, jotka vilpittömästi toivovat, että te viihdytte siellä ja koette olonne hyväksi. He ovat siis teidän puolellanne, eivätkä teitä vastaan. Myös isosia on neuvottu ottamaan pikkuset huomioon ja hekin välittävät viihtyvyydestänne. :) Jos teitä oikeesti ujostuttaa liikaa, kertokaa siitä vaikka leirin papille. Hän voi kaikessa hiljaisuudessa pyytää isosia olemaam valitsematta teitä pääosiin leikeissä ja muussa. He voivat myös auttaa löytämään kavereita ja näin. :) Peloistaan kannattaa kertoa ja muistaa, että kaikkia vetäjiä (myös isosia) koskee vaitiolovelvollisuus.\nMonet riparit kokeneena voi kertoa, että vaikka muutama ensimmäinen päivä olisivat ihan kamalia, se ei ennusta ollenkaan koko leirin kohtaloa. Yleensä leirillä on ikävää aluksi, mutta viikon lopulla ei haluaisikaan mennä kotiin kun on niin mukavaa. :) Olkaa siis rauhassa, vaikkei heti tunnukaan kivalta, koska kyllä se siitä!\nToivon teille iloista ja antoisaa riparia :)\nboheemi_katti 03.06. 02:15 (22/25)\nHei kaveri olisi menossa myös huomenna. Missä päin asustelet? Ettei kävisi siis hienoa yhteensattumaa ja olisi kyseessä samaa leiriä :D (Kerran siis demissä joku sanoi että tuntee tietynlaisia tyyppejä paikasta x ja sitten kysyin huvikseni mistä paikasta btw koska itsekin tiedän, ja se tiesi kuin tiesikin sitten samasta paikasta! Hehheh.) Älä jännitä. Viikko on oikeasti aika lyhyt aika, varsinkin kun on jatkuvasti tekemistä. :)\nboheemi_katti 03.06. 02:22 (23/25)\nkirahwi:Muakin jännittää jo vaikka mun leiri on vasta heinäkuun lopussa. Meen vaellukselle Lappiin ja mun ryhmässä on vaan kaks tyttöö. En tunne sieltä ketään ja oon tosi ujo. Ne tytöt tuntee toisensa, joten ne onkin sitten koko ajan kahdestaan, kuten aiemmissa riparitapaamisissa.\nNo jospa saisit nukkua yksin. :) Jos teltat tosiaan ovat pieniä, niin sittenhän sinulla onkin varmasti mukavampi nukkua yksin kuin näiden kahden kyseisen tytön kanssa. Ja voivathan pojatkin olla mukavia, itse olen huomannut, että pojat osaavat oikeastaan jopa olla useimmin rennompia kuin tytöt eivätkä välitä, jos on sitten esimerkiksi ujo.\nNeverDontGiveUp 03.06. 05:48 (24/25)\nMulla oli rippileiri viime kesänä. Olin hiukan peloissaan, koska siellä oli mun entiset koulukiusaajat. Mutta se leiri oli maailman paras, kaikki oltiin kavereita toistemme kanssa! :)\nMene porukkaan ja hymyile. Ole oma itsesi, niin muut kiinnostuu susta! :)\nParempaa neuvoa ei ole. :)\nnekstari 03.06. 10:10 (25/25)\noo, minä tahoin niin kovasti vaellusriparille, mut ei tietenkään sinä vuonna järjestetty, kun oisin ite käynyt sen. :( Mutta jos nuo tytöt vaikuttaa hieman toisiinsa liimautuvalle kaksikolle, niin kannattaa mennä puhumaan pojille, todennäkösesti niistä ainaki joku on mukava ja samanhenkinen ku sinä. Tuosta telttejutusta sen verran, että voisitko sä kysyä vaikka jotain isosta nukkumaan sun kanssa samassa teltassa, jos et taho nuitten tyttöjen kanssa nukkua? Ja tulet varmasti saamaan kavereita siellä, koska se viikko ollaan niin tiiviisti yhessä, varsinki vaellusriparilla. Se, että et tunne sieltä ketään, kannattaa ajatella positiivisesti, sillä sillon on vielä suurempi todennäköisyys tutustua muihin paremmin! Pidä hauskaa siellä! :)\nKaikki sata kirjautunutta, nyt tänne ilmoittautumaan!Keski-maalaiset ja typerä kurppaTylis: perhesuunnitteluaTylypahka; you're all insaneKeski-Maa Postia Demille\n14päivääseuraavaan Demiin Suosittelemme\n260 Demi.fin tähtivieraat Uudistuneen Demi.fin kunniaksi tuomme...\n210 Netari Tämä on Netarin demilä. Tervetuloa...\nOma planeetta mjass: Tänään alkaa viikonloppu kuomat!! Syvälliset munapyörykkä: Koulutyö rasismista, tulkaa vastaan! Tyyli ja kauneus Mameha: Kalevala Koru Oma planeetta mjass: Pakko tilata vaatteita nyt täs parin päivän sisällä -.- Suhteet diamondgirl: Onko teidän mielestä ihan ok, että pariskunta, jossa molemmilla on esimerkiksi Asperger.. Suhteet emiiimi_: poikaystävä vie heseen syntymäpäivänäni.... Salainen palvelu\nKun harjaan hampaitani, hymyilen kuin hammastahnamainoksissa. Uskon, että silloin hampaani pysyvät paremmassa kunnossa.smile;) Rakkausstoorit\nOlimme poikaystäväni kanssa meillä. Turhauduin siihen, etten saanut meikkiäni onnistumaan. Huusin ärtyneenä, että paljonko minun täytyy tätä pakkelia laittaa näyttääkseni hyvältä. Poikaystäväni vastasi siihen: "Pese kaikki pois, niin on hyvä.''withoutmakeup Megamokat


Saksa järjestää uusnatsien murhauhreille muistotilaisuuden - Ulkomaat - Helsingin Sanomat\nSaksa järjestää uusnatsien murhauhreille muistotilaisuuden\nSaksan liittopäivät järjestää muistotilaisuuden niille kymmenelle uhrille, jotka uusnatsien terroristiryhmä murhasi vuosina 2000–2007. Päätöksestä ilmoitti liittopäivien puhemies Norbert Lammert sunnuntaina. Uusnatsimurhien paljastuminen on järkyttänyt Saksassa ja virittänyt laajan keskustelun Saksan sisäisen tiedustelun tehokkuudesta.\nJulkaistu: 21.11.2011 0:08\nSaksan liittopäivät järjestää muistotilaisuuden niille kymmenelle uhrille, jotka uusnatsien terroristiryhmä murhasi vuosina 2000–2007. Päätöksestä ilmoitti liittopäivien puhemies Norbert Lammert sunnuntaina, Saksan tiedotusvälineet kertoivat.


The Hanging Garden on aisteja kutkuttava kukkasidontanäyttely - eKukka.fi\neKukka | 15.10.2021 | Kukka-alan tapahtumat | 0 Kommenttia\nThe Hanging Garden -kukkasidontanäyttely järjestetään Oulun yliopiston kasvitieteellisessä puutarhassa 14. – 17.10.2021\nLämmin ja kostea ilma tulvii kasvoille Romeo-kasvihuoneeseen astuessa. Pohjois-Suomen syksy on vaihtunut tropiikkiin. Uteliaisuus herää, ja ensimmäinen riippuva kukkasidontatyö pilkottaa jo aivan nurkan takana.\nThe Hanging Garden -kukkasidontanäyttely järjestetään jo toistamiseen Oulun yliopiston kasvitieteellisessä puutarhassa. Oulun seudun ammattiopiston floristiopiskelijat ovat loihtineet kukkasidontatöitä, joiden lähtökohtana on erilaiset ilmastovyöhykkeet ja niissä esiintyvät kasvit ja kukat. Näyttely on saanut inspiraation Babylonian riippuvista puutarhoista.\nKukat on valikoitu ilmastovyöhykkeiden mukaan. Vasemmalla: Let’s swing in the flower rain, Päivi Vehkalahti. Oikealla: Viidakkosydän, Emilia Laurila.\nKasvimateriaalin monipuolisuus ja muuntautumiskyky yllättää. Meduusa, Mona Hautala.\nKasvihuoneissa Babylonian puutarhat heräävät henkiin. Kukkasidontatöiden muodot, liikkeet ja värit herättelevät ja kutkuttavat aisteja, ja kasvihuoneet miljöönä vain lisäävät aistikokemuksia. Jokainen työ on kuin pieni yllätys. Toiset työt ovat näyttävästi esillä, toiset pilkottelevat kasvien lomassa. Töiden etsiminen on osa elämystä.\nRiippuva elementti on mahdollista toteuttaa useilla eri tavoilla. Piilossa, Päivi Korvela.\nSyksyinen värimaailma on ujuttautunut myös sisätiloihin. Ylhäällä: Runsaudensarvi, Tarja Taipaleenmäki. Alhaalla: Hiljaisuuden hoiva, Saara Kurkela.\nThe Hanging Garden on erilainen ja ainutlaatuinen kulttuurikokemus. Kun matkustusmahdollisuudet ovat jo jonkin aikaa olleet rajalliset, on erityisen virkistävää astua hetkeksi kasvihuoneiden tarjoamiin erilaisiin ilmastoihin, joista kukkasidontatyöt loihtivat täysin omanlaisensa maailman. Vastaavanlaisia elämyksiä on tarjolla vain harvoin.\nTuttujakin leikkokukkia tulee silmäiltyä uudessa valossa. Don’t go with the flow, Janica Heikkilä.\nKasvihuoneet Romea ja Julia\nNäyttelyyn ei ole pääsymaksua.\nOSAO, Kempele, Floristiopiskelijat\nKansikuva: Ryöppy, Elina Keränen\nThe Hanging Garden - kukkasidontanäyttely Oulun yliopiston kasvitieteellisessä puutarhassa 14. -…\nAvainsanat: Floristi Floristiikka Floristin taidonnäyte Kukkasidonta Kukkasidontanäyttely The Hanging Garden


Tiivin myyntiedustaja kuluttajamyyntiin, Inwido Finland Oy\nIlmoituksen osoite: https://tyopaikat.oikotie.fi/tyopaikka/1178891\nTiivin myyntiedustaja kuluttajamyyntiin\nInwido Finland Oy\nAlkuperäinen julkaisupäivä 6.9.2018\nInwidon tuotteiden ja palveluiden kysyntä on voimakkaassa kasvussa. Nyt haemmekin uusia Tiivin-brändin myyntiedustajia kuluttajamyynnin tiimimme toteuttamaan kasvuamme. Oletko sinä myynnin ammattilainen tai myyntiin intohimoisesti suhtautuva loistotyyppi? Tarjoamme sinulle pikkuisen parempaa myynnin työtä!\nMeillä Inwidolla kaikki lähtee tyytyväisestä asiakkaasta! Missiomme on tarjota asiakkaillemme parempaa asumista myymällä laadukkaita ja laajasti tunnettuja ikkunoita ja ovia suomalaisiin koteihin. Sinulle haluammekin tarjota markkinoiden parhaita tuotteita ja kannustavimman suoramyyntiorganisaation Suomessa! Inwidolla pääset ylpeästi edustamaan laadukasta, tunnettua ja jo 40-vuotiasta perinteistä mutta innovatiivista Tiivi-brändiä. Käy tutustumassa Tiivin tuotteisiin täällä.\nMeillä myyjät valitsevat itse palkkamallinsa (kuukausi- tai provisiopalkkaus). Huippumyyjänä pääset vaivattomasti 4000 € kuukausituloihin ja rohkaisemmekin sinua kohti huippusuorituksia niin myyntitavoitteissasi kuin palkassasikin. Meillä et siis kohtaa palkkakattoja, vaan palkitsemme aina hyvin tehdystä työstä. Tarjoamme sinulle vastuullisen työn, jossa itse määrittelet aikataulusi ja sinulle luontevimman tavan etsiä ja hankkia asiakkaasi. Lisäksi saat joukon työsuhde-etuja (mm. autoetu, liikuntaharrastusten tukeminen ja laaja työterveyshuolto). Tuemme urakehitystäsi ja kannustamme sinua avoimella, rehellisellä ja vuorovaikutteisella yrityskulttuurilla.\nOlet Tiivin tuleva huippumyyjä, mikäli olet\nTavoitteellinen. Uskallat ylittää meidät ja itsesi!\nHuolellinen ja itseohjautuva.\nMotivoitunut ja aktiivinen uusasiakashankinnassa.\nAsiakaslähtöisyys on sinulle luontevaa. Kohtaat asiakkaan kunnioittavasti ja kohteliaasti - tapaamiset tapahtuvat pääsääntöisesti asiakkaan omassa kodissa.\nOmistat auton ja olet valmis matkustamaan omalla myyntialueellasi. Maksamme sinulle luonnollisesti kilometrikorvaukset ja päivärahat matkustusajalta.\nEnglanninkielen taito on etu, sisäisenä työkielenä käytämme suomea.\nVaikka et saanutkaan ruksia toivelistamme joka kohtaan, ole rohkea ja hae meille töihin! Inwido on ylpeästi luotettava ja vakavarainen työnantaja. Onnistumme kuitenkin vain hyvien ja tyytyväisten työntekijöiden kautta. Tervetuloa Inwidolle!\nHae tehtävään 23.9. mennessä TÄÄLLÄ!\nKysy lisää myynnin aluepäälliköltämme\nPääkaupunkiseutu: Jussi Sirviö puh. 044 764 828 tai liiketoimintajohtaja Kari Bäckman puh. 040 545 7768\nOulu: Tomi Nukari puh. 040 829 8691\nInwido Finland on suomen suurin ikkuna- ja ovivalmistaja. Tuotemerkeistämme Tiivi, Pihla, Klas1 ja Lämpölux tarjoavat tuotteita kuluttajille ja PihlaPRO-tuotteita käyttää rakennusteollisuus. Koko maan kattavan myyntikenttämme lisäksi meillä on tuotantoa neljällä eri paikkakunnalla: Ruovedellä, Haapajärvellä, Kannuksessa sekä Kuusamossa. Suomessa Inwido työllistää noin 900 henkilöä. Vuoden 2017 liikevaihtomme oli noin 170 miljoonaa euroa. Liiketoimintamme on kasvussa ja kannattavuus vahvalla tasolla.\nInwido Finland Oy yrityssivu\nInwido Finland Oy kaikki työpaikat\nPersonalhuset | Julkaistu 11.1.2019\nPokas Oy | Julkaistu 4.1.2019


Parhaat DBA-tutkinnot dubaissa Arabiemiirikunnat 2017\nLiikkeenjohdon tohtoriohjelma dubaissa Yhdistyneissä Arabiemiirikunnissa\nSuositut DBA-ohjelmat dubaissa Yhdistyneissä Arabiemiirikunnissa 2017\nTäältä löydät Liikkeenjohdon tohtorin tutkinnot dubaissa Yhdistyneissä Arabiemiirikunnissa 2017\nD.B.A:t 2017 dubaissa Yhdistyneissä Arabiemiirikunnissa. Nykypäivän monimutkainen, maailmanlaajuinen kilpailukykyinen ympäristöjä edellyttävät uusia malleja suorituskykyä ja innovatiivisia ratkaisuja, jotka edellyttävät järjestön johtajat pystyä ajattelemaan globaalisesti, maailmanlaajuisesti ja muotoilu järjestelmiä, jotka ovat innovatiivisia ja reagoivat maailmanlaajuiseen ja yhteiskunnalliset suuntaukset. College of Business and Economics (CBE) on UAEU on vastannut tähän kasvavaan tarpeeseen kanssa käyttöönoton AASCB akkreditoitu tohtori Business Administration (DBA) ohjelma tarjotaan Arabiemiirikuntien pääkaupungissa Abu Dhabi. Ohjelma on suunniteltu tutkimuspainotteinen ammattilaisia ja ylimmän tason johtajat. Sen tarkoituksena on parantaa johtamistiedoille ja varustamiseen yritysjohtajia laaja tutkimus ja prosessi johtamistaidot, jotta ne voivat menestyksekkäästi puuttua tieteidenvälistä, iso kuva, jotka luonnehtivat globaali liikkeenjohdon tänään. Osa-aika, akateemisesti tiukka ohjelma toimitetaan tavalla, joka mahdollistaa yritysjohtajat ymmärtää nämä tavoitteet tinkimättä ammatillisen yrityksissä. Olemme varmoja, että CBE DBA, toimitetaan oma jatko tiedekunnan maailmanluokan käyttäjätiedot, auttaa siirtyä seuraavalle tasolle saavuttamaan uraan liittyviä tavoitteita. Pääsy DBA Maahantuloa UAEU DBA ohjelma on valikoiva. Kriittinen edellytys on, että opiskelijaa on kykenevä suorittamaan jatko-tason toiminta. DBA Admissions komitea, joka koostuu tiedekunnan jäsenten CBE yhdessä DBA ohjelmakoordinaattori, arvioi jokaisen hakijan määrittämään niiden sopivuus ottamista kurssin. Minimi Opiskelijaksi Vaatimukset Seuraavassa ovat vähimmäisvaatimukset ottamista DBA Program UAEU. Maisterintutkinto akkreditoitu yliopistossa tunnustettu Arabiemiirikuntien ministeriön korkea-asteen koulutuksen ja tieteellisen tutkimuksen, alueella tarkoituksenmukaista akateemisen alue, johon hakemus tehdään. Vähintään kumulatiivinen GPA 3,0 4,0 asteikolla tai vastaava, maisterivaiheen tienannut akkreditoidun yliopiston tunnustama Arabiemiirikuntien ministeriön korkea-asteen koulutuksen ja tieteellisen tutkimuksen. Pistemäärä 6.0 tai korkeampi IELTS Academic tentti tai vastaava; Tämä tilanne tulee olla alle kaksi vuotta vanha tuolloin hakemuksen ja meidän hyväksytty Centers (ota yhteyttä Opiskelijaksi validointia). Vähintään viisi vuotta yhdistettyjen työkokemus... [-]\nLink to and share "Parhaat DBA-tutkinnot dubaissa Arabiemiirikunnat 2017"


JonnaH. 31. elokuuta 2015 klo 9.46\nKaunis meikki ja upeat rajaukset! :)\nJohis 31. elokuuta 2015 klo 14.39\nSonja 31. elokuuta 2015 klo 13.57\nHyvältähän tämä lopputulos näyttää! :) Mutta tiedän tunteen kun siveltimet lähtee töppösistä ja lopputulos ei ole aivan sitä mitä haettiin... :D\nJohis 31. elokuuta 2015 klo 14.40\nKiitos! Mää en oikein tiedä mitä tuon meikin kans aluksi tapahtui, mutta onneks sain vielä pelastettua :D.\nhellin 31. elokuuta 2015 klo 19.39\nJohis 31. elokuuta 2015 klo 20.07\nMeikki on kyllä todella kaunis, ei tästä tietäisi, että ilmassa oli katastrofin aineksia :)\nJohis 1. syyskuuta 2015 klo 12.04


Protush - Alkoholik\nProtush | 29.05.2006 | Psytrance\n8.64 1719 kuuntelua\nMIKSERI MAINOS 209382 numeroon 173172 (1,90€)\nKunnioitettavaa tuo taiteilijan rohkeus ja monipuolisuus. Ja etenkin omaperäinen tapa tuottaa matskuu joka ei noudata valtavirrallista genren suoranaista määritys allokointia...\nPsy... joo on, muttei tavallaan ole sitä itseään vaan tässä rakennellaan jotain omaperäistä mutta täysin erinomaista soundia... Kyll tää osaa tää taiteilija ;)\nTekninen toteutus erinomaisesti tuotettua...\nNyt ei valitettavasti irtoo enempää... pitää pohtii omii ongelmii viestintäviraston hylättyä paikallisradioasemamme pysyvän toimiluvan...\nDJ Smash 31.05.2006\nAika tuollainen yksinkertainen alku, jossa ei bassolinjassa ole haukkumista. Sopivan junnaavaa meininkiä ja ainakin omalaatuinen saundi alusta loppuun, mikä on tämän kappaleen parhaimpia puolia ehdottomasti. Aika yksitoikkoista meininkiä tosi pitkään mutta syystä tai toisesta sitä kyllä jaksaa kuunnella. Äänimaailma läpi kappaleen toimii ihan kunniallisesti, mutta jotain pientä, siis tosi pientä tässä jäi kaipaamaan. Jotain mikä olisi tuonut sen lopullisen fiiliksen. Mutta se ei suuremmin haittaa vaan kappaleen jaksaa kevyesti kuunnella alusta loppuun. Jotenkin sellainen omituinen olo jäi kappaleen jälkeen, jokin jäi mietityttämään kuuntelun jälkeen, mutta en osaa sanoa mikä se on.\nMelodioista sen verran että niihin olisin kaivannut jotain hieman erilaista saundia, jotenkin nuo melodiat ovat niin usein kuultuja äänityylinsä mukaan että ne eivät oikein vieneet mukanaan. Mutta kokonaisuudessaan siis upea kappale, ja varsinkin se omaperäisyys on tässä hyvin mukana :)\nKaikissa meissä asustaa pieni alkoholisti;)\nMielenkiintoinen biisi joka suhteessa. Bassline on hiukan tökkivä ja kulmikas, mutta muuten kaikkia perseenraastoon tarkoitettuja ääniä kuuntelee korvat höröllään (tain niin höröllään mitä kuulokkeet päässä voi olla=D). Rumpukomppi on erinomainen, joka on aina ollut sun suurimpia vahvuuksia mielestäni. Miksaus vähän on paksuimmissa osioissa säröllään, mut se kuitenki sopii tähän omalla tavallaan.\nMiksaus on suht hyvää, mutta parilla soundin muunnoksella ja parannetulla miksuksella tämä kelpaisi tanssilattioille jo omassa erikoisuudessaan. Ideaa on hitosti tässä, mutta se nyt vain ei pääse tässä kaikessa mittakaavassa oikeuksiinsa. Kokeilumielssä tämä toimii ja kuuntelen tätä tässä jo kolmatta kertaa. Olisi mukava kuulla tästä viimeisilleen hiottu versio. Hyvä biisi jossa on myös oikeaa meininkiä=) Rohkeasta yrityksestä aina plussaa.\nAika skitsoi kohtii kyllä esiintyy tässä hivenen erilaisessa, piristävässä kipaleessa =) nostatus oli hieno ! Tässä tuli nimenomaan noi kaikki humala tilat.\nMielestäni upea biusa =) Propsit himppeen jälleen !\nHeti alusta lähtien en oikein tykkää tuosta kick-soundista enkä bassosta, mutta vähän pidemmälle päästessä alkaa tulla vähän mielenkiintoisempaakin äänimaisemaa mukaan. Itse en ole hirveä psyken ystävä, ja aika puuduttavaahan tämä pidemmän päälle on. Muutamia erittäin hyvänkuuloisia kohtia toki, etenkin parin minuutin kohdalla tuleva breakbeat kuulostaa hauskalta. Selkeän päämelodian puute yhdessä itsepäisesti samassa nuotissa junnaavan bassolinjan kanssa tekevät biisistä melkoisen yksitoikkoisen... eli taattua psykelaatua! Mukavasti ääniä tulee lisää biisin edetessä, ja meininki muuttuu rankemmaksi, tosin nostatuksia voisi kehittää vielä munakkaammiksi. Kokonaisuutena hyvän kuuloinen biisi, ja taidolla miksattukin.\nEnpä ole koskaan psykestä pitänyt, mutta kokeillaanpa antaa pari heittoa tähän väliin..\nAlkaa kyllä mielestäni aika kivasti, mutta bassolinja kyllä kuulostaa melko ärsyttävältä omiin korviini. 0:55 tulee mageen kuuloisia ääniä messiin. Tulee ihan rankemmat breakbeat -biisit mieleen. Tosi hienosti tuotettu breakbeat kohta varustettuna tosi maukkailla äänillä 1:55, tykkään. Hienosti rakenneltu breikki tämän jälkeen. Pitää kyllä myöntää, että kyllähän tässä tuo tanssijalka alkaa pikkaisen vipattamaan. Rakentelu on mitä mainiointa, kokoajan äänimaailma muuttuu ja kaikkea lisäillään biisiin hyvillä mausteilla. Miksaaminen kuulostaa ihan onnistuneelta, lukuunottamatta paria liian kovalla olevaa ääntä. 4:47 tulee sellainen padi/syna messiin josta en hirveemmin pidä, ei juurikaan sovi biisin kokonaisuuteen mielestäni. Ärsyttävät äänet ovat tässä biisissä valttia.\nKokonaisuutena erittäin mainiokasta rakentelua alusta loppuun maustettuna hyvällä tavalla ärsyttävillä äänillä jotka raastavat korvia kuin vasta teroitettu juustohöylä parilla ruostetäplällä. Äänimaailma on myös mitä mainioin ja äänenlaatu on taattua protush -laatua. Mutta eipä nyt tule silti mieleen kuunnella tätä uudestaan, koska enpä juurikaan mikään suuri psyken ystävä ole. Tämä sattuu, tämä sattuu niin kovaa että tässä vaiheessa on pakko läväyttää biisille numero kahdeksan. Ihan kuin krapulassa kääpiöt poraisivat päähäni ja raksamiehet hajoittaisivat sänkyäni vanhalla moottorisahalla naureskellen vieressä kun siinä nukun. 'Herää jo! Herää jo!'. Aaaaaaaargh...\npARI LOISTAVAA SKITSO KOHTAA!!tÄÄ O KYL HYVÄ\nMä diggaan täst tempost ja toi basso linja on hyvä...biisi alkaa rakentua loistavasti...kunnon lämmittelyy ennenku tulee hyvii saundeja...kokoajan paranee sitä pidemmälle kuuntelee!!PeACE


Nyt ei mene niin kuin Stromsössä. Olin jo eilen pukemassa Vasemmisto-liiviä päälle ja tekemässä lähtöä Lussu-vassuliston kolmen Eu-ehdokkaan vaalitilaisuuteen Kahvila Emiliaan. Maria tulikin ennen kolmea ratsastusterapiasta pihaan ja oli sanonut vapaa-ajan avustajalleen, että tämä saa mennä kotiin.\nSalamannopeasti rekrytoin EU-ehdokkaiden mukaan Matti Valkosen (miellyttävä vasemmistomies). Säästyinkin monelta kiusalliselta hetkeltä. Jos olisin mennyt rekvisiitaksi Kahvila Emilian tilaisuuteen, olisin ehkä joutunut samaan somekuvaan kaulailemaan Erkki Virtasen, Merja Kyllösen tai Toivo Haimin kanssa. Facebookissa leviää nyt kuva, jossa toinen miellyttävä lussuvassulimies Ari Turunen (pers.vas.) kaulailee Erkki Virtasen kanssa.\nJeesus Kristus sentään. Jumala varjelee minua aivan selkeästi. Marian ratsastusterapian aikataulutusongelma lienee ollut johdatusta.\nTänään en mennyt Varpaisjärvelle Tekstiilinkierrätys ry:n kokoukseen, sillä nukuin yhdeksään. Jos olisin mennyt, olisi pitänyt herätä ainakin seitsemältä, jotta olisin ehtinyt aloittaa pyykkäyksen, siivoamisen ja keittiön raivauksen tänään. Nyt Maria haluaa pesulle ja Iisalmeen kaverin luokse.\nViemme samalla hirsikuorman ja käymme ostamassa K-City-Marketista lapselle pinnejä.


Rauhaa rajalle | Kartalla, Jakartalla\nIndonesian pohjoisin saari on Sumatra. Sen kärjessä sijaitsevan Acehin maakunnan länsirannikolta avautuu Intian valtameri. Taivaanrannan takaa löytyvät Jemen, Somalia ja Saudi-Arabia. Ei ihme, että Acehia kutsutaan Kaakkois-Aasian ”porstuaksi Mekkaan”. Vastaavasti Aceh oli arabikauppiaiden sisäänkäynti Itä-Aasiaan. Muslimienemmistöisen Indonesian 33 maakunnasta Aceh on se kaikista islamilaisin.\nSuomessa Aceh tunnetaan presidentti Martti Ahtisaaren kätilöimästä rauhasta. Smolnassa 15.8.2005 vahvistettu sopimus päätti vuodesta 1976 jatkuneen sisällissodan itsenäisyyttä ajaneen GAM-liikkeen ja Indonesian hallituksen välillä. Tsunamin (2004) ja Helsingin rauhanneuvotteluiden jälkeen Acehista ei juurikaan ole kuultu uutisia. Ne harvat Aceh-otsikot ovatkin sitten herättäneet hämmennystä.\nMedia raportoi 2012 acehilaisten punkkareiden pidätyksestä ja ”kasvattamisesta” http://www.theworld.org/2012/02/banda-aceh-punk-concert/. Maailmalle levinneissä kuvissa joukko kalsareilleen riisuttuja ex-irokeeseja värisee pelokkaana vesialtaassa.\nTästä vuosi ja uusi PR-katastrofi on valmis. Erään acehilaiskylän päällikkö keksi kieltää – sharia-lakiin vedoten – naisten haara-asennossa kyyditsemisen mopon selässä. Siveys kuulemma edellyttää naistensatulassa matkustamista. New York Times uutisoi http://www.nytimes.com/2013/01/15/world/asia/indonesian-city-plans-to-ban-women-from-straddling-motorbikes.html ja Acehin julkisuuskuva on kuin Kazakstanilla Borat-elokuvan jälkeen.\nAcehin naisten historiaa tanssin välityksellä. Hollantilaiset valloittajat saavat maistaa terästä.\nSuomen aloitteesta ja allekirjoittaneen johtamana Pohjoismaiden suurlähettiläät kävivät tutustumassa Acehiin 4.-5.2.2013.\nAcehissa valtaa pitävät puhuvat sujuvaa ruotsia. Kuvernööriksi 2012 valittu Zaini Abdullah toimi lääkärinä Malmössä ja Huddingessa liki 30 vuotta. Myös entinen GAM-pääministeri Malik Mahmud asusteli useita vuosia Ruotsissa. Zainin valinnan myötä pohjoismaisissa piireissä heräsi toive, että ruotsalainen tausta toimisi innoituksena yhteiskunnalliselle uudistamiselle Acehissa. Vielä odotuksille ei ole saatu katetta.\nKansalaisjärjestöjen arvio naisten asemasta Acehissa on synkkä. Heidän mukaansa naisten liikkumavara yhteiskunnan kaikilla osa-alueilla kapenee. Taustalla on sharian ahdas ja tarkoituksenhakuinen tulkinta, jolla varmistetaan vallan säilyminen miehillä. Osa haastattelemistamme naisista taas ei pitänyt shariaa pahana, koska se suojasi naisten koskemattomuutta ja antoi turvaa miesten mielivaltaa kohtaan. Naisten ajoasentoa koskevia määräyksiä pidettiin hölmöinä yksittäistapauksina. Optiikka puhui omaa kieltään. Viranomaistapaamisissa ja kuvernöörin isännöimässä iltatilaisuudessa naisia ei juurikaan näkynyt. Havaintoa tukevat numerot: paikallisen parlamentin 69 jäsenestä neljä on naisia. Toisaalta Acehin yliopistoissa opiskelevista merkittävä osuus on naisia.\nViralliset keskustelukumppanimme toivoivat Pohjoismaista vetoapua Acehin taloudelle. Viestimme oli, että niin kauan kuin ulkomaailman käsitys Acehista perustuu islamin ahtaaseen tulkintaan, on investointien ryntäystä turha odottaa.\nPohjoismaiset suurlähettiläät Acehin kuvernöörin ja tulevan (?) Wali Nanggroen vieraina. Vasemmalta: Kai Sauer/Suomi, Ewa Polano/Ruotsi, Malik Mahmud, kuvernööri Zaini Abdullah, Martin Hermann/Tanska ja Stig Traavik/Norja\nAcehiin on perusteilla Wali Nanggroen (arabiaksi ”valtion vartija”) tehtävä. Arvonimeen liitettäviltä valtaoikeuksilta puuttuu vielä Jakartan hyväksyntä, joten tehtävä ei vielä ole virallinen. Yhtä kaikki paikallisten silmissä Wali Nanggroe on Acehin todellinen johtaja.\nNainen ei kuulemma voi olla Wali Nanggroe.\nNyt tsunami-muistomerkkinä toimiva kelluva voimalaitos huuhtoutui aallon voimasta viisi kilometriä sisämaahan. Aluksella olleet selvisivät hengissä. Wärtsilän kaksi generaattoria kuulemma käynnistyivät napin painalluksesta.\nMatkan valoisia havaintoja on, että hyökyaallon litistämän maakunnan jälleenrakennus on sujunut hyvin. Myös rauha on säilynyt. Illallispuheessa viittasin Acehin vaikuttaneen ainakin kahden Nobelin rauhanpalkinnon taustalla: sekä presidentti Ahtisaaren (2008) että EU:n (2012) ansioissa Aceh on näytellyt merkittävää osaa.\n(Kuvat: uas Elina Dakash)\nLennä, lennä sinisorsa! →\nAurinkorannikko 2020? | Täällä Madrid 9 vuotta\tsitten\n[…] (blogi-sivuilla) on Indonesian lähettiläämme Kai Sauerin kirjoitus ”Rauhaa rajalle”. Kai kuvaa Pohjoismaiden […]\nLisää aiheista Kansainväliset suhteet, kehitysyhteistyö, Näin maailmalla ja Ulkoasiainhallinto töissä


Näin monta ystävää ihminen tarvitsee ollakseen onnellinen - MTVuutiset.fi\nYstävät ovat tärkeitä! Shutterstock\nJulkaistu 09.03.2018 16:32\nKatso yltä hurmaava video, jossa lapset kertovat, mitä on ystävyys!\nNykyaikana ihmisiltä löytyy satoja, ellei jopa tuhansia, ystäviä Facebookista. Ystävien suuri määrä ei kuitenkaan välttämättä ole avain onneen, sillä juuri läheisiä ystäviä pidetään ihmisille niinä kaikista tärkeimpinä. Monissa tutkimuksissa on todettu lapsuuden ystävien ja läheisten ystävien tekevän hyvää terveydelle.\nMutta kuinka monta ystävää todella tarvitsemme ollaksemme onnellisia?\nSatoja kavereita, mutta vain muutama läheinen\nOxfordin yliopiston antropologi Robin Dunbar tutki ihmissuhteita jo 1990-luvun alussa, ja sai selville, että jo silloin ennen internet-aikaa ihmiset saattoivat pitää yllä merkittäviä suhteita jopa 148 ihmiseen.\nLUE MYÖS: Älä pahastu suorista sanoista – "ilkein" ystäväsi nimittäin välittää sinusta eniten\nNumero voi kuulostaa suurelta, mutta se pitää sisällään niin perheenjäsenet, ystävät, työkaverit kuin tuttavatkin.\nVuonna 2016 Dunbar taas esitteli keksimänsä biologisen ja sosiologisen mallin, jossa käsiteltiin ihmissuhteiden läheisyyttä. Läheisimpiä ystäviä ihmisillä oli maksimissaan viisi, ja juuri nämä ystävyyssuhteet olivat kaikista merkittävämpiä.\nAiheesta uutisoiva Sun-lehti ottaakin esimerkiksi supersuositun amerikkalaisen tv-sarjan Frendit, jossa seikkailevat Ross, Rachel, Joey, Phoebe, Chandler ja Monica. Jokaisella on viisi läheistä ystävää, ja he vaikuttavat sarjassa suhteellisen onnellisilta.\nYstävät jakautuvat eri kerroksiin\nDunbarin mallissa ensimmäisellä "kerroksella" on siis viisi ihmisitä, sitä seuraavalla 15, 50 ja 150. Mitä suuremmaksi luku kasvaa, sitä mukaa laskee myös emotionaalinen läheisyys.\nLUE MYÖS: 8 tärkeää ystävätyyppiä, jotka jokainen tarvitsee elämäänsä – tunnetko sinä heistä jokaisen?\nViimeisellä kerroksella olevat 100–200 ihmistä ovat niitä kavereita, jotka saatat kutsua, jos pidät suuret juhlat. Seuraavalla kerroksella olevat 50 ihmistä voivat olla jo niitä, joita kutsuisit läheisiksi, mutta joita et näe kovin usein.\n15 ihmisen joukkoon taas kuuluu luotettavia ystäviä. Viisi kaikista läheisintä ovat yleensä perheenjäseniä ja kaikista parhaimpia ystäviäsi, jotka muodostavat turvaverkkosi.


Tietosuojalauseke ja rekisteriseloste – Memoera\nHauska ja hyödyllinen\nSolentiumin sähköisten palveluiden tietosuojalauseke\nSolentium Oy ja sen konserniyhtiöt suojaavat asiakkaidensa sekä palveluidensa käyttäjien yksityisyyttä Suomen henkilötietolain (523/1999) ja muun soveltuvan lainsäädännön mukaisesti.\nSolentium voi kerätä palveluidensa käyttäjistä rekisteriselosteessaan kuvattujen käyttötarkoitusten kannalta tarpeellisia henkilötietoja. Käyttötarkoitus määrittää minkälaista tietoa käyttäjästä kulloinkin kerätään.\nPääasiallisesti Solentium kerää henkilötiedot käyttäjältä itseltään palveluiden käytön yhteydessä taikka muutoin asiakkuuden aikana. Solentium voi lisäksi kerätä tietoja väestötietojärjestelmästä sekä muista vastaavista julkisista tai yksityisistä rekistereistä.\nSolentium säilyttää käyttäjän tietoja vain niin kauan kuin on tarpeen kunkin rekisteriselosteessa määritellyn tarkoituksen toteuttamiseksi kulloinkin voimassaolevan lainsäädännön mukaisesti.\nSolentium-konserniin Suomessa kuuluvat yhtiöt voivat käsitellä henkilötietoja kulloinkin voimassaolevan henkilötietolain mukaisesti. Solentium voi myös ulkoistaa henkilötietojen käsittelyn osittain kolmannelle osapuolelle, jolloin Solentium turvaa sopimusjärjestelyin, että henkilötietoja käsitellään henkilötietolain mukaisesti. Solentium ei pääsääntöisesti siirrä tietoja EU:n tai ETA:n ulkopuolelle.\nSolentium voi käyttää evästeitä ja muita vastaavia tekniikoita kerätäkseen tietoa käyttäjän päätelaitteelta käyttäjän vieraillessa Solentiumin verkkosivustolla, sovelluksessa tai muussa sähköisessä palvelussa. Evästeet ovat pieniä tekstitiedostoja, jotka selain tallentaa käyttäjän tietokoneeseen, matkapuhelimeen tai muuhun päätelaitteeseen. Evästeet sisältävät yleensä nimettömän, yksilöllisen tunnisteen, jonka avulla Solentium ja sen kumppanit voivat tunnistaa käyttäjän selaimen. Mobiilisovellukset sisältävät yksilöllisen tunnisteen, jota käytetään evästeitä vastaavalla tavalla.\nEvästeiden ja muiden vastaavien tekniikoiden käytön tarkoituksena on analysoida ja kehittää Solentiumin palveluja käyttäjiä yhä paremmin palveleviksi. Solentium ei kerää tai tallenna evästeiden välityksellä henkilötietoja, kuten nimiä tai sähköpostiosoitteita. Evästeet ja muut vastaavat tekniikat eivät vahingoita käyttäjän päätelaitetta, eikä niitä voi käyttää ohjelmien käyttämiseen tai haittaohjelmien levittämiseen.\nKäyttäjä hyväksyy tämän tietosuojalausekkeen ja siinä Solentiumille myönnetyt oikeudet käyttämällä kyseistä verkkosivustoa, sovellusta tai muuta palvelua.\nSolentium voi muuttaa tätä tietosuojalauseketta milloin tahansa ilman velvollisuutta ilmoittaa käyttäjille muutoksesta.\nSolentiumin sähköisten palveluiden rekisteriseloste\nPostiosoite: Puusepänkatu 2, 13110 Hämeenlinna\nHenkilötietoja voidaan käsitellä Solentiumin kanssa samaan konserniin kuuluvissa muissa yhtiöissä henkilötietolain mukaisesti.\nSolentiumilla ja sen kanssa samaan konserniin kuuluvilla yhtiöillä on lisäksi oikeus käyttää ja luovuttaa rekisterissä olevia tietoja perusteltuja käyttötarkoituksia varten (kuten suoramarkkinointia, etämyyntiä ja markkinatutkimuksia varten) henkilötietolain mukaisesti. Käyttäjä voi kieltää tietojensa käytön suoramarkkinointitarkoituksiin sekä mielipide- ja markkinatutkimuksiin ilmoittamalla asiasta rekisterinpitäjälle.\nSolentiumin konserniyhtiöiden henkilörekisterit, ja\nHenkilötietoja ei luovuteta, paitsi Solentiumin asioita hoidettaessa. Tietoja voidaan luovuttaa myös viranomaisille näiden perustellusta pyynnöstä.


kanarian saaret -blogit - Sivu 1 - Blogivirta.fi\nTänään on 25.05.2019 08:48 ja nimipäiviään viettävät: Urpo ja Urban. Käytämme EVÄSTEITÄ | MOBIILIVERSIO M.BLOGIVIRTA.FI\nHae uutisista sanalle kanarian saaret\nSelalu saya tersesat di KL\t- 28.07.2007 11:47\nKaksi viikkoa sitten kävin toistamiseen Perhentianilla. Tällä kertaa pienempi porukka, joka kutistui entisestään kun Caroline sai ruokamyrkytyksen juuri ennen lähtöä. Se vähän tasoitti porukan jakoa. Nyt suhde oli oli enää 2:1 naisten hyväksi. No ei me Jannen kanssa kuitenkaan valitettu, vaan koitettiin olla tuplasti enemmän miehinä. Muuten reissu meni perussetillä. Palaneet olkapäät, melkein hukuttiin snorklatessa kovan virtauksen vuoksi ja pakollista rannalla makoilua...\nKirjavinkit - Yli 800 lukemisen arvoista kirjaa\t- 24.06.2018 07:05\nTammi (2018) — novellit, 1940-luku, 1930-luku. Tiesitkö, että Tove Jansson (1914–2001) on tehnyt muutakin kuin muumeja? Varmaan tiesit, niin minäkin, mutta enpä ollut koskaan lukenut Janssonilta muuta kuin muumitarinoita. Bulevardi ja muita kertomuksia olikin helppo poimia kirjastosta matkaan, se kun lupasi valikoiman Janssonin unohdettua tuotantoa, novelleja ja esseitä vuosilta 1934–1995. Novellit on julkaistu pääasiassa 1930-luvun loppupuolella… Read more Tove Jansson...\nKirjavinkit - Yli 800 lukemisen arvoista kirjaa\t- 17.01.2019 09:05\nAtena (2018) — esikoisteokset, psykologinen jännityskirjallisuus, kartanot. Kirjailija Mariette Lindsteinin oma elämä on kuin jännityskirjasta: hän on itse ollut skientologien jäsen ensin Ruotsissa ja sitten Yhdysvalloissa, jossa hän toimi suoraan liikkeen johtajan alaisuudessa. Eikä kysymys ollut mistään äkillisestä pistäytymisestä, vaan Lindstein oli kietoutuneena skientologiaan lähes 25 vuotta. Mutta nähdessään ihaillun johtajan lyövän alaistaan hän päätti...\nOnLy on Time\t- 23.11.2009 08:59\nSaariseikkailuista takaisin mantereelle\nNyt löytyy taas nettipaikkoja hiukan helpommin, eikä sähköjä varten tarvitse odotella iltaan asti. Saarireitiksemme muodostui lopulta Ranongin satamasta alkaen Koh Chang, Koh Pahyam, Koh Surin Nua ja eilen saavuimme pikaveneen kyydillä hieman Khao Lakin pohjoispuolelle, mistä päästiin vielä taksin kyydissä yhden englantilaispariskunnan neuvomalle guest houselle. Urbaanimpi guest house majoitus tuntuukin kyllä mukavan luksukselta viimeaikaisiin bambumajoihin verrattuna. Sinäänsä...\nKirjavinkit - Yli 800 lukemisen arvoista kirjaa\t- 06.05.2019 11:05\nLaura Salama ja Maarit Verronen: Varjosaari : piilossa keskellä Helsinkiä\nReuna (2019) — historia, saaret, kaupunkihistoria. Tämä kirja on ihan mahtava hyppäys ajassa taaksepäin, kun Varjosaaressa asui ja eli ihmisiä. Maarit Verronen on tehnyt ison työn löytäessään henkilöt tähän kirjaan. Kirja kertoo Helsingin Varjosaaresta, josta moni ei ole koskaan kuullutkaan, saati sitten, että tietäisi, missä kyseinen saari sijaitsee. Kun lukee tämän kirjan, on taas piirun verran… Read more Laura Salama ja Maarit Verronen: Varjosaari : piilossa keskellä...\nRantapallo\t- 07.10.2018 19:41\nKanarian lasipohjainen näköalapaikka saa polvet notkahtamaan – joko olet kävellyt tämän maiseman yläpuolella?\nLa Gomeran hienoimmalla näköalapaikalla on lasipohja.\nKanariansaarten blogi\t- 09.02.2009 17:38\nKanariansaarilla 6 000 yritystä voi kaatua tänä vuonna\nKanariansaarilla arvellaan tänä vuonna lopettavan tai ajautu- van konkurssiin noin 6 000 yritystä. Koko Espanjan alueella lopettavien yrityksien määräksi arvioidaan noin 150 000. Viime vuonna (2008) kanarialaisia yrityksiä lopetettiin ja ajautui konkurssiin yhteensä noin 3 100. Tuolloin pelkästään tammikuun aikana lopetti 1 200. Tammikuun lopetustahti oli keskimäärin 40 yritystä päivässä. Yritykset kamppailevat kuten muuallakin maailmassa talouskrii- sin kourissa. Ihmiset ovat...\nRantapallo\t- 21.02.2019 12:54\nKanariansaarten ehdottomat superhitit – 10 parasta elämystä\nYksi saari tai useampia - Kanarialta löytyy hiekkarantoja, laavamaisemia, vaellusmaastoja ja mainiot puitteet vesiurheilijoille. Kokosimme kymmenen elämystä, joita ei kannata jättää väliin!\nRantapallo\t- 13.06.2018 20:11\nKanarian hylätty kylpylähotelli on salaperäinen löytö – piilossa lähellä suosittuja lomakohteita\nGran Canarian vanhan kylpylähotellin rauniot seisovat hylättyinä keskellä luontoa.


Pääluottamusmiehen kuulumiset 20.11.2019\nVuosi on ollut meillä kaikilla kiireinen ja erityisesti kesälomasijaisista oli puute joka puolella. Kesän, lämmön ja positiivisen mielen voimalla jaksoimme sen!\nYleinen taloudellinen tilanne on Suomessa huono ja sitä myötä myös kaupunkien, kuntien ja kuntayhtymien taloudellinen tilanne on tiukka. Monet työnantajat ovat ajautuneet säästötoimiin, monin eri tavoin, jopa henkilöstöä vähentäen.\nMyös Ylä-Savon Sote Kuntayhtymän taloudellinen tilanne on tarkastelussa ja ensi vuoden budjetin teko on tiukkaa.\nKuntayhtymässä työnantaja on tarkistanut henkilöstön määriä ja käytettävyyttä mm. asumispalvelujen puolella. Vakituisessa työsuhteessa olevia ei ole tarvinnut vähentää, eikä työnantajalla ole halua, eikä tarkoituskaan vähentää meitä. Työnantajalla on tarjota työtä, mutta osalla se voi olla vähän erilaisessa työtehtävässä, mihin alun perin on hakeutunut. Osassa yksiköitä se merkitsee tiukentunutta työntekijämäärää.\nLIIKKEENLUOVUTUKSIA on myös Kuntayhtymässämme parhaillaan käynnissä.\nVieremän kunta on tehnyt kaupat yksityisen palveluntuottaja Attendon kanssa Sotkanhelmen Palvelukeskuksesta. Asukkaat muuttavat uusiin tiloihin ja työntekijät siirtyvät mukana liikkeen luovutuksen kautta vanhoina työntekijöinä Attendolle 1.1.2020.\nToinen liikkeen luovutus koskee leikkaustoimintaa\nKuntayhtymä on siirtämässä leikkaustoimintaa takaisin omaksi toiminnaksi ja henkilöstöä siirtyy sen myötä takaisin kuntayhtymän palvelukseen.\nTYÖAIKALAKI muuttuu ja tulee voimaan 1.1.2020 KVTES:n ja Avaintes osalta,\nSOSTES ja TPTES 1.4.2020\nTämä on laki, jota työnantajan ja meidän työntekijöiden on noudatettava. Laki on lähtöisin työsuojelua noudattaen, lähtökohtana on turvata meille terveelliset ja turvalliset työolot, jotta jaksamme tehdä työtä paremmin.\nLain pohjalta muutoksia on paljon, mutta meitä eniten koskettavat muutokset tulevat vuorokausilevon, yövuorojen määristä sekä varallaolosta.\n-työvuorojen välillä on oltava pääsääntöisesti 11 tunnin yhtämittainen lepotauko.\n-jokaisen työvuoron alkamisesta seuraavan 24 tunnin aikana pitää olla yhdenjaksoinen vuorokausilepo.\n-jaksotyössä on mahdollisuus käyttää 9 tunnin lepotaukoa, mutta se ei saa olla säännönmukaista. Jos tapahtuu joka viikko , tämä on säännönmukaista. Tähän on oltava myös perustelut, miksi näin toimitaan, niin työntekijän kuin työnantajan pyynnöstä. Tällainen perustelu voi olla esim. työntekijän toive tehdä työt tiiviissä ryppäässä ja saada pitkä vapaa. Vuoron vaihto, potilaan hoidon kannalta tarkoituksen mukaiset vuorojärjestelyt.\n-Jos 9 tunnin lepoaikaa joudutaan käyttämään, korvaava lepoaika ( 2t) pitää antaa seuraavan vuorokausilevon aikana tai viimeistään 14 päivän kuluessa.\nKäytännössä nämä muutokset tarkoittavat, että esim. iltavuoron ja aamuvuoron välillä on oltava 11 tunnin lepoaika. Pätkäaamu 07-11 ja 11 tuntia lepoa, yövuoro voi alkaa klo 22.\nJos ilta päättyisi klo 22 ja aamu alkaa klo 07, väliin jää 9 tunnin lepoaika, korvaava 2 tuntia on annettava ennen seuraavaa työvuoroa eli 13 tuntia vähintään lepoaikaa.( 11t+2t =13t)\n-yötyö on sallittua vuorokausilevon puitteissa.\n-peräkkäisten yövuorojen määrä on enintään viisi, tämän jälkeen pitää antaa vähintään 24 tunnin yhtäjaksoinen vapaa.\n- viiden vuoron lisäksi työnantaja voi POIKKEUKSELLISESTI teettää lisä-tai ylityötä enintään kaksi vuoroa lisää työntekijän suostumuksella. Suostumus on oltava erikseen jokaista kertaa varten, näitä vuoroja ei voi suunnitella etukäteen.\nVUOROKAUSILEPO JA VARALLAOLO\n-varallaolo voidaan edelleen sijoittaa vuorokausilevon kanssa päällekkäin.\n-työkutsu varallaolon aikana keskeyttää levon\n-korvaava lepoaika annettava lain mukaan ja sitä ei saa antaa varallaolon kanssa päällekkäin.\nNämä lakimuutokset koskettavat meitä kaikkia, tulevat aiheuttamaan isoja muutoksia työvuorosuunnitteluun ja lisätyötä listantekijöille. Titania ei vielä tunne uutta työaikalakia, mutta siihen on tulossa sopiva ohjelma ensi vuoden alussa.\nJaksamista ja Hyvää Joulun odotusta kaikille!


Lamppu ja polttimo PHILIPS bTender - GARBO -projektoriin\nPHILIPS bTender - GARBO\nPHILIPS bTender - GARBO lamppu / polttimo Lampun osanumero: LCA3116\nValitse PHILIPS bTender - GARBO-tuotteellesi lamput moduulilla ja polttimot aluperäis- ja tarvikevalmistajilta.\nLamput moduulilla projektoriin PHILIPS bTender - GARBO\nPHILIPS bTender - GARBO-yleislamppu moduulilla. Polttimo on alkuperäisvalmistajan tuote (Osram P-VIP, Philips UHP, Ushio, Matsushita, Iwasaki HSCR) ja itse muovimoduuli muun valmistajan tuotantoa. Tämä vaihtoehto on alkuperäistuotetta edullisempi. Suosittelemme sitä luotettavuuden ja halvemman hinnan vuoksi.\nPHILIPS bTender - GARBO-tarvikelamppu moduulilla on auktorisoidun valmistajan tuottama lamppu ja moduuli. Tämä on edullisempi suosittelemistamme vaihtoehdoista esimerkiksi kotikäyttöön missä kuvanlaadun ei välttämättä tarvitse olla aivan täydellistä. Tarvikelamput eivät välttämättä vastaa laadultaan alkuperäisiä mutta ovat hinnaltaan huomattavan edullisia.\nLamput ilman moduulia projektoriin PHILIPS bTender - GARBO\nPHILIPS bTender - GARBO-lamppu ilman moduulia. Polttimo on alkuperäisvalmistajan tuote (Osram P-VIP, Philips UHP, Ushio, Matsushita, Iwasaki HSCR). Pelkän polttimon vaihtaminen edellyttää pientä sorminäppäryyttä ja työkaluja.\nPHILIPS bTender - GARBO-tarvikelamppu ilman moduulia on auktorisoidun valmistajan polttimo. Pelkän polttimon vaihtaminen edellyttää pientä sorminäppäryyttä ja työkaluja. Tämä on edullisempi suosittelemistamme vaihtoehdoista esimerkiksi kotikäyttöön missä kuvanlaadun ei välttämättä tarvitse olla aivan täydellistä. Tarvikelamput eivät välttämättä vastaa laadultaan alkuperäisiä mutta ovat hinnaltaan huomattavan edullisia.


Kaukaakin tulevat asiakkaat löytävät kyllä väylän Skaddiin - Kalatalousryhmä\nKaukaakin tulevat asiakkaat löytävät kyllä väylän Skaddiin\nTimo Kuuskerin kalastustukikohta Skaddi sijaitsee Merikarvian Ouran saariston eteläpäässä. Reitti sinne on yhtä kivikkoinen ja mutkikas kuin koko Ouran alue.\nSilti sinne löytävät varsin vaivattomasti tiensä asiakkaat, joita saapuu nykyään Australiaa, Kiinaa ja Japania myöten.\nSanotaan, että Ourassa on yhtä monta saarta kuin vuodessa on päiviä, mutta Kuuskerin mukaan liikkuminen alueella on kuitenkin helppoa, kun vain tuntee ne kivet.\n- Minäkin olen täällä liikkunut ja touhunnut kalastuksen parissa kymmeniä vuosia. Sinä aikana kyllä oppii reitit ja asiakkiaiden kiinnostuksen kohteet. Skaddissa on hienot mahdollisuudet kalastukseen,metsästykseen ja vaikka kokousten pitoon.\nSaari ulapan reunalla\nMerikarvian Alakylän ammattikalastajilla oli aikoinaan oikeus tehdä tukikohta saarelle kalastuskautta varten. Ei tarvinnut aina mennä maihin selvittelemään pyydyksiä. Pyydykset saatiin nopeasti takaisin veteen ,kun matkoihin ei tuhrautunut aikaa.\nSittemmin ovat ajat muuttuneet ja Kuuskeri on jäänyt lajinsa viimeiseksi. Muitten sukujen majat ovat enää vain satunnaisessa lomakäytössä.\nKalamajat olivat alun perin samanlaisia kuin esimerkiksi Pyhämaan Pirhassa ja Kalajoen Kallan saarissa: pieni huone, jossa oli sänky ja tulisija, toisessa päässä varasto kalastustarpeita varten.\nTimo Kuuskeri on saanut luvan hieman modernisoida mökkiään sisältä. Tupaan on tehty takka ja seinät on eristetty. Aggregaatilla saadaan sähköä elämisen perustarpeisiin.\nTimon ammattikalastajan ura alkoi jo kuusitoistavuotiaana ja olisi saattanut jo päättyäkin EU-kiemuroihin, jollei hän heti alusta saakka olisi liittänyt peruskalastukseen elämysmatkailua. Silloinen Rosenlewin markkinointipäällikkö Reino Stenberg toi ensimmäiset maksavat asiakkaat vuonna 1984, jolloin elämysmatkailusta ei paljon tiedetty.\n– Olen yrittänyt näyttää asiakkaille, miten perinteinen kalastaja eläisi jos niitä vielä olisi. Päivällä käydään pyydyksillä ja syödään meren antimia saaren tapaan. Skaddin sauna lämpiää iltaisin, ja auringonlasku Ouran pookin taakse on todellinen elämys.\n- Saaren vierasmajassa on tilat kuudelle yöpyjälle ja viereisen luodon luotsituvassa on sänkyjä niin, että tänne on helppo majoittaa täysi tusina, kuvailee Timo Kuuskeri.\nHyvin tehty työ on paras mainos\nKuuskeri sanoo, ettei ole koskaan satsannut mainontaan vaan on yrittänyt tehdä työnsä mahdollisimman hyvin. Hyvä kello kuuluu kauas. Pääosa asiakkaista on yrityspuolelta.\n- Suuri osa asiakaskunnasta on vakituisia,yleensä yrityksiä, ja ne tuovat tänne mielellään kaukaisia vieraitaan. Vuosikymmenten aikana ehtii syntyä toimiva verkosto.\nMerikievarin ja julkisuudessa paljon olleen Jouko Elevaaran läheisyys on tuonut paljon artistiasiakkaita, jotka lataavat akkuja keikkaputkien välillä.\n– Kerrankin aamukuudelta istuin rantakivellä, kun Reijo Taipale availi ääntään laiturilla auringon noustessa ja kappale oli osuvasti Satumaa.\nKuuskerille rakkain kala on silakka. Sitä hän pyytää talvella troolilla. Mutta Skaddissa tärkeimmät kalat ovat siika, lohi ja ahven.\n- Täällä pääsee katsomaan, miten ammattilaiset kokevat pyydyksiään tai voi vaikka itse vetää uistinta. Kalaa tulee toisinaan hyvin. Täällä ovat vedet puhtaita.


Jääkiekko | Matti Järvinen siirtyy Tapparasta KalPaan\nKahdella viimeisimmällä Liiga-kaudella Tapparassa kovia pistemääriä latonut hyökkääjä Matti Järvinen liittyy keltapaitoihin ensi kauden kattavalla sopimuksella.\n29-vuotiaan hyökkääjä Matti Järvisen ja KalPan välinen tuore sopimus kattaa kauden 2019-2020.\nRaamikas (195 cm ja 97 kg) ja vasemmalta ampuva keskushyökkääjä siirtyy KalPa-paitaan Tapparasta, jossa hän pelasi viimeisen kahden kauden ajan. Viime kaudella Järvinen kuului Tapparan tehokkaimpiin pelaajiin, kun hän viimeisteli 59:ssä Liigan runkosarjaottelussa tehot 9+19=28.\n– Matilla on Liiga-kiekon vaatimuksiin keskushyökkääjäksi todella hyvät ominaisuudet, hän on isokokoinen, hyvin liikkuva, vahva aloittaja, taitava ja pelaa vahvasti kahteen suuntaan, KalPa Hockey Oy:n toimitusjohtaja Toni Saksman sanoo seuran verkkosivuilla julkaistussa tiedotteessa.\n– Olemme erittäin iloisia, että hän halusi jatkaa uraansa nimenomaan Kuopiossa ja näki KalPan oikeaksi paikaksi mennä uralla eteenpäin. Järvinen tulee olemaan isossa roolissa tulevan kauden joukkueessamme, Saksman jatkaa.\n– Joukkueeseen haetaan vielä yhdestä kahteen pelaajaa ennen Liiga-kauden alkua, Saksman päättää.\nEdellinen artikkeliSusijengin luottopelaaja Jamar Wilsonin ura jatkuu Ranskassa\nSeuraava artikkeliRoman Eremenkolle pitkä jatkosopimus Rostoviin\nVideo: Modrić teki jo vuonna 2008 mitä halusi\nFC TPS:n toimitusjohtaja Jarmo Kähkönen jättää tehtävänsä\nTappara vahvistuu maailmanmestaruuden voittaneella ruotsalaispuolustajalla\nFC Lahti hankki puolustajan FC Interistä


Kuluttaja: Tuhannet kuolevat turhaan Suomessa joka vuosi – köyhimmillä moninkertainen riski kuolla hoidon puutteeseen - MTVuutiset.fi\nKuluttaja: Tuhannet kuolevat turhaan Suomessa joka vuosi – köyhimmillä moninkertainen riski kuolla hoidon puutteeseen\nJulkaistu 02.08.2017 10:29\nVuosittain Suomessa kuolee tuhansia ihmisiä sairauksiin, jotka olisivat hoidettavissa, kertoo Kuluttaja-lehti.\nNämä ihmiset olisivat pelastettavissa, jos he saisivat hoitoa tarpeeksi aikaisessa vaiheessa. Esimerkiksi syöpään kuolevien määrää voitaisiin vähentää parantamalla seulontoja. Myös diabetekseen ja astmaan liittyviä kuolemia voitaisiin Kuluttajan haastatteleman Terveyden ja hyvinvoinnin laitoksen tutkija Sonja Lumpeen mukaan välttää.\nKöyhyys on merkittävä riskitekijä hoidon puutteeseen kuolemiselle, sillä köyhimmillä suomalaisilla on 3–5-kertainen riski kuolla hoidon puutteeseen varakkaampiin verrattuna. Suomalainen terveydenhoito onkin yksi Taloudellisen yhteistyön ja kehityksen järjestö OECD:n jäsenmaiden eriarvoisimmista.\nJutun haastatteleman Potilasliiton puheenjohtaja Paavo Koistisen mukaan potilaat eivät uskalla nostaa epäkohtia esiin hoidon kärsimisen pelossa. Lisäksi jutussa haastateltu professori Risto Roine on huolissaan sote-uudistusten myötä markkinoille tulevien terveydenhuollon yritysten vaikutuksesta potilasturvallisuuteen.


KUKA KENELLEKIN KUOPPAA KAIVAA - Sivu 57 - Pokerisivut.com\nViesti Kirjoittaja nikkipe » 06 Helmi 2019, 23:20\nRakas riverin haltija.\nMistä löytyy alttari jolle uhrit uhrataan,\nsinut jotenkin lepytetään.\nMikäli et käytöstapojasi muuta,\nShortdeck formaatti, riverittömään vaihdetaan.\nSiellähän pakassa sitten lepäät.\nViesti Kirjoittaja Kauris84 » 07 Helmi 2019, 06:07\nAika huono toi sun freerollaus yritys sapuskoista, pitäskö sun pelata enempi freerolleja että oppisit?\nViesti Kirjoittaja nikkipe » 18 Helmi 2019, 13:02\nJos rng:t vinoilee viikosta viikkon, niin nyt on joukkoon liittynyt rng:n haltija.\nThis is the informational letter regarding your Poker account.\nWe have received information from MicroGaming Poker Network (MPN) that you have recently been using poker room in cooperation with one or more players in MTTs.\nPlease note that poker is an individual game and should be played as such, any further violations of poker network rules might result in a permanent lock of your account.\nPlease refrain from similar activity in the future as it may lead to permanent account lock.\nOlyBet Customer Support will gladly answer any questions or concerns you might have. Please don't hesitate to contact us\nVastasin kohteliaasti pyytäen lisätietoa ja toki kiistäen väitteen. Katsotaan mitä vastaavat. Itse en ole tietoinen kimppapelaamisesta, mutta joku tietää minua paremmin.\nMutta kaikki, jotka ovat koluusiossa kanssani: Varautukaa, että seuraavalla kerralla tilinne menee lukkoon.\nEnsimmäinen ajatus oli, että pakko nähtäviäsi nauhoittaa tulevat pelisessiot. Mutta eihän se mitään auta. Eihän siinä näy, jos mä mesellä välitän tietoja kortteista tai jaan ruutuani jollekin.\nSanontahan kuuluu. Se koira älähtää, johonka kalikka kalahtaa. Minun älähdys ei nyt johdu siitä. En vain voi hyväksyä kyseistä syytöstä.\nViesti Kirjoittaja Maikki » 18 Helmi 2019, 18:54\nnikkipe kirjoitti: Jos rng:t vinoilee viikosta viikkon, niin nyt on joukkoon liittynyt rng:n haltija.\nPelaatteko muuten samasta ip:stä vaimon kanssa ? Ja oletteko olleet jossain samassa finussa? Joskus kuullut et näissä on kyselty varsinkin jos kipannut lähes kaiken toiselle. Toivottavasti selviää.\nViesti Kirjoittaja nikkipe » 18 Helmi 2019, 19:14\nVaimokin sai vastaavan.\nToki pelataan sekä samalla ip:llä ja eri ip:llä. Monesti promo satloissa.\nKysyin lisätietoja ja pyysin mpn yhteyhenkilöä. Vaadin myös syytösten tueksi todisteita.\nOur poker service provider contacted us and just wanted that we remind you about poker room rules and notify that in the future as it may lead to permanent account lock.\nThere is no evidence found for now that is why we just sent you the requested information.\nOlyBet Customer Support will gladly answer any questions or concerns you might have. Please don't hesitate to contact us./i]\nSeuraavaksi saavat kertoa minulle.\nA. Jos ei mitään ole tapahtunut, niin miksi väitetään että olen pelannut joidenkin kanssa yhdessä?\nB. Mihinkä perustuu, että muistutamme vain tilin sulku mahdollisuidesta.\nC. Kumpi meidän perheessä saa pelata? Joe molemmat emme saa.\nKävi hyvät, kun ei napsunut KoT paikka. Tällä fiiliksellä Olybetin edustajien luona olisi kiva keskustella.\nJoku voi sanoa, ettei Olybet voi asialle mittään. Mutta mulla on sopimussuhde Olybettiin ja heillä eteenpäin johonkin kolmanteen osapuoleen (mpn).\nSelvittäköön syytösten perusteet.\nViesti Kirjoittaja jefenho » 18 Helmi 2019, 19:20\nAutomaattista MPN-verkon valvontaa. Normaali asiakaspalvelun kanssa turha vääntää asiasta, kannattaa ottaa yhteys johonkin OlyBetin isoon herraan, niin kuin ilmeisesti oli aikomuskin.\nMPNllä ollut aiemmin niin paljon kimppapelaamista, että ihan hyvä että tarkkailevat. Harmi että näyttäytyy tällä tavalla\nViesti Kirjoittaja nikkipe » 18 Helmi 2019, 19:51\nPositiivista tässä casessa on, että valvonta toimii ja asiaan puututtaan. Samoin kuin Espire Caren tapauksessa.\nHelposti valvonnan tarttumisen jälkeen katsotaan kohde kokonaan mädäksi.\nViesti Kirjoittaja Kyyberi » 18 Helmi 2019, 22:10\nAika selvä keissi, kun vaimokin saanut huomautuksen. Softa on bongannut että ootte pelannu samasta ip:stä (ja ilmeisesti samaa turnausta). Aiheuttanut automaattisen hälytyksen ja varoitus on lähetetty. Veikkaan että lopputuloksena on että voitte pelata samasta ip:stä, mutta ette samassa turnauksessa. Mikä on ihan normaalia käytäntöä.\nViesti Kirjoittaja nikkipe » 18 Helmi 2019, 22:41\nKyyberi kirjoitti: . Veikkaan että lopputuloksena on että voitte pelata samasta ip:stä, mutta ette samassa turnauksessa. Mikä on ihan normaalia käytäntöä.\nMpn:llä on aina ollut tarkistus ip:n osalta, mikäli turnaukseen osallistuu alle x määrä pelaajia.\nSilloin ei päästä turnaukseen. Jos taasen turnauksessa riittävästi pelaajia pääsee samasta ip:tä reggaamaan. Mikäli olemme tavanneet tämän jälkeen finussa ja meidän tili suljetaan, niin ei mene ihan puikkoon. (En muista, että olismme finussa tavanneet)\nToki voivathan he kieltää samasta huoneistosta pelaamisen? Jokainen tietää, että ip osoitteita on maailma täynnä.\nMielestäni ensimmäisessä postissa puhutaan cooperaitingista. Mitä sillä tarkoitetaan? Olet pelannut sieltä mistä joku tuttusi? Olet pelannut yhteispeliä? Melkoisesti eri asia.\nViesti Kirjoittaja sharkie » 19 Helmi 2019, 04:16\nMonella saitilla oon törmännyt sääntöön one account per household joten kai selvästi vaan haluavat teidän emännän kanssa erilleen samoista peleistä. Voi olla et jotenkin niiden kanta muuttunut noiden pelaajamäärien suhteen/eivät jaksa enää tarkistella jotain juttuja. En mä usko et ne tarkoittavat teitä huijareiks vaan haluavat vaan teidät pois samasta tilasta tavallaan miltä se näyttää kun vedätte samasta ipstä. Onko eri ipn järjestäminen toiselle pois suljettu vaihtoehto?\nViesti Kirjoittaja nikkipe » 19 Helmi 2019, 07:28\nMikäli tiedämme pelaavamme esim promo satteja, niin aina otetaan eri yhteydet käyttöön.\nViesti Kirjoittaja peteyy » 19 Helmi 2019, 12:43\nVaimo ei vissiin kovin usein kuitenkaan pelaa, joten olisiko fiksuinta vaan pelata kaikki pelit eri ip osoitteista. Pokeriverkkohan ei mistään voi tietää onko siellä saman ipn takana jotain kimppapeliä menossa, joten siksi varmaankin laittelevat noita viestejä menemään jos usein pelaa samoja pelejä samasta ip osoitteesta. Ei niitä kannata henkilökohtaisina syytöksinä ottaa\nViesti Kirjoittaja nikkipe » 24 Helmi 2019, 23:51\nOli kyllä mahtavaa katsella KoT finua. Tosin se pilasi kaikki sunnuntain suunnitelmat kun töllön eteen jymähti.\nSääli, että jinxasin Savioaholta pytyn, mutta hieno peli oli.\nMuutenkin ruudulta tuli hyvää sisältöä. Ensin Henkuli ja Lauri, sitten perään Hannu Pokerisivujen kanavalla.\nOmat pelit vedin taas ihan penkin alle. Yksi vaatimaton finu, mutta sinnekin ajauduttiin sorttina\nEn sitten jaksanut jatkaa kiukuttelua Olybetille. Vaimo omalta osaltaan hoiti kirjeen vaihtoa ja kyllä he lopulta alkoivat puhua IP haasteista. Ei kimppapelaamisesta.\nKatselin taas PT4 statseja. Lopputulema opetellaanpa peli uudestaan.\nViesti Kirjoittaja nikkipe » 25 Helmi 2019, 22:15\nYllättävän paljon jäi harmittamaan, että KoT jäi väliin.\nKiva kuitenkin katsella miten entiset Tiimi kaverukset olisivat napusttaneet 2. sijan sakabasta. Jos olisivat olleet samassa tiimissä tänä vuonna. No ensi vuonna raiskataan tiimiskaba ja jätetään mainin voittaja ruikuttamaan rannalle.\nTällä viikolla tarkistan (rakennan uudestaan) omat ranget ja siirryn kuopan kaivuusta sen täyttöön.\nViesti Kirjoittaja nikkipe » 26 Helmi 2019, 19:53\nOtin normaalia löysemmän päivän tänään ja marssin Verkkokauppaan hakemaan vähän lisää ram- muistia. Halvinta ja käytännössä minimi määrää.\nReilun tunnin hiplaamisen jälkeen oli pakko soittaa kulsulle ja kertoa missä olen.\nLuurista kuului pikainen vastaus. Eiii, ihan väärä paikka sulle. Puolustelin, että ihan kivoja löytöjä kuitenkin täällä on. Pinossa oli siinä vaiheessa TV, näytönohjain ja 2 kpl 4 gigan muistipalikoita. Luurin toisesta päästä kuului: Muista ostaa seinäteline telkkarille.\nSenkin sain edullisesti ja en yhtään ihmettele. Siinä oleva vatupassi ei todellakasn tiennyt milloin se on suorassa.


FODMAP-keittiöni - Tietosuoja\nTämä on Suomen henkilötietolain (10 § ja 24 §) ja EU:n yleisen tietosuoja-asetuksen (GDPR) mukainen rekisteri- ja tietosuojaseloste. Seloste on laadittu 24.5.2018. Selosteessa viitataan jäljempänä ”käyttäjään”, jolla tarkoitetaan sivustolla vierailevia henkilöitä, yrityksiä tai yhteisöjä, verkkokursseille osallistujia sekä erilaisiin kilpailuihin ja arvontoihin osallistuvia henkilöitä.\nAllaBra (jäljempänä ”yritys”)\nSuksitehtaankatu 9 F\nPuh. +358 44 520 3380\nUutiskirje (sähköpostilista), myynti ja asiakaspalvelu\n- vapaaehtoinen henkilön suostumus tai\n- sopimus, jossa asiakas on osapuolena\n- tuotteiden ja palveluiden markkinointi sekä tietojen tilastointi ja analysointi\n- jälkimarkkinointi käyttäen Facebookin, Googlen ja sähköpostimarkkinointiin tarkoitettuja työkaluja\n- kumppanuus- ja affiliatemarkkinoinnin toteuttaminen\nRekisterin henkilötietoja käytetään yrityksen ja asiakkaiden väliseen yhteydenpitoon ja asiakassuhteiden hallintaan. Käyttäjää tiedotetaan sivustojen uutisista ja ajankohtaisista tapahtumista henkilötietolain mukaisesti. Käyttäjä hyväksyy, että yritys on sähköpostin välityksellä yhteydessä myös suoramarkkinointi-, suoramainonta- ja markkinointitarkoituksissa ja/tai muissa näihin rinnastettavissa tarkoituksissa.\n- yritysasiakkaan tiedot ja yhteyshenkilön puhelinnumero ja sähköpostiosoite\n- asiakassuhteen ylläpitoa koskevat tiedot: laskutus- ja maksutiedot, tilaustiedot ja niiden muutokset, myyjä- ja kumppanitiedot, asiakaspalautteet, yhteydenotot, arvonta- ja kilpailuvastaukset sekä muut asiakassuhteeseen ja tilattuihin palveluihin liittyvät tiedot\n- sivuston käyttäjän sähköpostiviestit, postaukset ja kommentit\n- käyttäjän tekemät linkkien klikkaukset tai postaukset\nRekisteriin tallennettavat tiedot saadaan asiakkaalta, kun käyttäjä ostaa verkkosivujen kautta jonkun tuotteen tai palvelun, ilmoittautuu kurssille, lataa sivustolta esimerkiksi maksuttoman oppaan, liittyy postituslistalle (uutiskirjeen tilaajaksi), tekee yhteistyösopimuksen, lähettää viestin tai palautteen www-lomakkeella tai osallistuu kilpailuihin tai arvontoihin. Lisäksi tietoja saadaan myös sähköpostitse, puhelimitse, sosiaalisen median palvelujen kautta, asiakastapaamisista, messuilta, evästeiden tai muiden vastaavien tekniikoiden avulla sekä muista tilanteista, joissa asiakas luovuttaa tietojaan.\nVerkkosivujen kautta tapahtuvien maksujen välittäjänä toimii Checkout.fi. Tapahtumamyynnissä maksujen välittäjänä toimii iZettle. Asiakkaan verkkopankkimaksamisen tai luottokortin tiedot eivät tallennu yrityksen järjestelmiin, vaan ne jäävät maksujenvälityksestä vastaavien yritysten tietoihin. Joissakin tapauksissa maksujen välitys toteutetaan asiakkaalle lähetettävällä laskulla. Laskujen välitys voidaan siirtää yrityksen ulkopuolelle, jolloin laskujen lähettäjä saa asiakkaan laskutustiedot yritykseltä.\nRekisteriin kerättyjä tietoja ei luovuteta yrityksen ulkopuolelle markkinointi-, myynti-, mielipide- tai markkinatutkimustarkoituksiin. Henkilötietoja voidaan julkaista siltä osin kuin niin on sovittu asiakkaan kanssa. Henkilötietoja voidaan luovuttaa Suomen lakien mukaisesti viranomaisille niin pyydettäessä. Rekisteri on tallennettu tietojärjestelmään ja se on suojattu ja sijoitettu siten, ettei asiaankuulumattomilla ole pääsyä rekisteritietoihin.\nSähköpostilistalla olevien käyttäjien tietoja (etunimi, sukunimi ja sähköpostiosoite) siirretään EU:n tai ETA:n ulkopuolella oleville ohjelmistoille: MailChimp -sähköpostimarkkinointiohjelma. MailChimp on sitoutunut EU:n Privacy Shield -standardiin ja GDPR:n noudattamiseen. Voit lukea aiheesta lisää:\n- MailChimp, the EU/Swiss Privacy Shield, and the GDPR\nOstaessasi sivustolla myytäviä verkkokursseja, tietosi (etunimi, sukunimi ja sähköpostiosoite) siirretään Campwiren alustalle. Campwire tarjoaa verkkokurssialustan ja noudattaa tietojen käsittelyssä GDPR:ään liittyviä vaatimuksia. Ostotapahtuman yhteydessä käyttäjän on hyväksyttävä sekä yrityksen että Campwiren tietosuojaselosteet.\nRekisteriin pääsy vaatii käyttäjätunnuksen ja salasanan. Salasana vaihdetaan säännöllisesti. Rekisterin käsittelyssä noudatetaan huolellisuutta ja tietojärjestelmien avulla käsiteltävät tiedot suojataan asianmukaisesti. Kun rekisteritietoja säilytetään Internet-palvelimilla, niiden laitteiston fyysisestä ja digitaalisesta tietoturvasta huolehditaan asiaankuuluvasti. Rekisterinpitäjä huolehtii siitä, että tallennettuja henkilötietoja sekä palvelimia käsitellään luottamuksellisesti ja vain niiden työntekijöiden toimesta, joiden työnkuvaan se kuuluu.\nJokaisella yrityksen asiakasrekisterissä olevalla henkilöllä on oikeus tarkistaa rekisteriin tallennetut tietonsa ja vaatia mahdollisen virheellisen tiedon korjaamista tai puutteellisen tiedon täydentämistä.\nMikäli henkilö haluaa tarkistaa hänestä tallennetut tiedot ja vaatia niihin tarkistuksen jälkeen oikaisua, hänen tulee lähettää kirjallinen ja allekirjoitettu tarkastuspyyntö rekisterinpitäjälle osoitteeseen: AllaBra / Pauliina Tervo, Suksitehtaankatu 9F, 04420 Järvenpää. Tarkastuspyynnön laatimisessa suositellaan käytettävän tietosuojavaltuutetun internet-sivuilta saatavaa lomaketta. Rekisterinpitäjä vastaa asiakkaalle EU:n tietosuoja-asetuksessa säädetyssä ajassa (pääsääntöisesti kuukauden kuluessa). Jos tiedoissa on virheitä, käyttäjä voi esittää rekisterin pitäjälle kirjallisesti ja yksilöidysti, mitä tietoa hän vaatii korjattavaksi, mikä käyttäjän mielestä on oikeaa tietoa ja miten tiedot korjataan.\nYritys ei tarkista käyttäjän antamien henkilötietojen oikeellisuutta. Käyttäjä voi myös muuttaa, täydentää tai poistaa tietojaan uutiskirjeen lopussa olevien linkkien kautta.\nRekisterissä olevalla henkilöllä on oikeus pyytää häntä koskevien henkilötietojen poistamista rekisteristä ("oikeus tulla unohdetuksi"). Niin ikään rekisteröidyillä on muut EU:n yleisen tietosuoja-asetuksen mukaiset oikeudet kuten henkilötietojen käsittelyn rajoittaminen tietyissä tilanteissa. Pyynnöt tulee lähettää kirjallisesti rekisterinpitäjälle\nHuolellisesta käsittelystä huolimatta internetin tiedonsiirtomenetelmä tai sähköinen tallennusmuoto ei ole täysin turvallinen. Yritys ei voi taata täyttä turvallisuutta. Jos yrityksen tietoon tulee tietoturvarikkomus, se ilmoittaa siitä asianosaisille käyttäjille, jotta he voivat tehdä tarvittavat suojaustoimenpiteet. Yritys sitoutuu ilmoittamaan asiakkailleen kaikista heidän tilinsä turvallisuutta koskevista asioista ja tarjoamaan heille kaikki tarvittavat tiedot, jotta he voisivat täyttää omat lakisääteiset ilmoitusvelvollisuutensa.\nKäyttäjän tietojen turvassa pysyminen edellyttää sitä, että käyttäjä varmistaa omien tilien tietoturvan käyttämällä riittävän monimutkaisia salasanoja, vaihtamaan ne säännöllisesti ja säilyttämään niitä asianmukaisesti. Käyttäjän on myös itse varmistettava omien laitteiden turvallisuus.\nYrityksen sivusto, verkkovalmennukset, blogipostaukset ja uutiskirjeet voivat sisältää linkkejä kolmansien osapuolten verkkosivuille. Linkitetyt verkkosivut eivät ole yrityksen hallinnassa eikä yritys vastaa kolmansien osapuolten verkkosivustojen sisällöstä tai niiden sisältämistä linkeistä. Jos käyttäjä siirtyy linkitetylle verkkosivustolle, hänen tulee tutustua kyseisen verkkosivuston yksityisyydensuojaperiaatteisiin, evästeiden keruutietoihin ja muihin sivuston käyttöehtoihin itse.\nOsa yrityksen sivuston linkeistä voi olla niin sanottuja affiliatelinkkejä, eli niihin liittyy kaupallista yhteistyötä. Yritys on esimerkiksi voinut saada maksuttoman tuotteen (kokonaan tai määritellyksi ajaksi) tai tuotteita lainaan bloginäkyvyyttä vastaan. Kaupallisesta yhteistyöstä mainitaan aina blogitekstissä. Affiliatelinkkien klikkaaminen ei aiheuta sinulle mitään kuluja eikä lisää yritykselle tuloja, joten voit turvallisin mielin vierailla sivustoilla ja miettiä rauhassa ostopäätöstäsi. Älä osta mitään tuotteita, ellet ole varma siitä, että tuotteesta on sinulle apua tai se on sinulle soveltuva.\nYritys saattaa tarjota sivustollaan tietoa tarkasti valituista kumppaneistaan ja heidän tarjoamista palveluista tai tuotteista. Yritys ei koskaan jaa käyttäjän tietoja suoraan kumppaneille, vaan käyttäjä itse päättää, siirtyykö hän tutustumaan yhteistyökumppanin palveluun ja mitä tietoja toimijalle antaa.\n- kirjautumis- ja toimintaeväste (esimerkiksi asetusten tallentaminen kirjautumisen yhteydessä)\n- analyysievästeet (Google Analytics, tiedon avulla yritys parantaa sivuston toimivuutta)\n- kohdistetut- tai mainosevästeet (Facebook ja Google, mainonnan kustannustehokas käyttö, eivät sisällä henkilötietoja)\nRekisteri- ja tietosuojaseloste tarkistetaan kaksi kertaa vuodessa, minkä yhteydessä tiedot voivat muuttua. Muutoksista tiedotetaan heti päivityksen yhteydessä. Käyttämällä sivustoa hyväksyt automaattisesti uuden tietosuojan ja rekisteriselosteen. Mikäli et hyväksy muutoksia, sivuston käyttö tulee välittömästi lopettaa.\nKäyttäjällä on oikeus tehdä valitus, mikäli hän on tyytymätön yritykselle lähettämään valituksen käsittelyyn. Valitus tehdään valvontaviranomaiselle, jonka yhteystiedot löydät Tietosuojavaltuutetun nettisivuilta.\nRekisteri- ja tietosuojaseloste on päivitetty 24.5.2018\nMuita artikkeleita tässä kategoriassa: « Lähetä palautteet, kysymykset, luento- ja koulutuspyynnöt sekä yhteistyöehdotukset tästä:


Marianne Williamson heijastaa koronaviruspandemiaa\nMarianne Williamsonin pohdinnat nykyisestä koronaviruspandemiasta 31. maaliskuuta 2020.\nHeijastuksia ... 2. huhtikuuta 2020\nHanki viimeisin InnerSelfistä\nUusi vuosi lähestyy nopeasti. Uuden vuoden saapuminen voi olla harkinnan aika tai uudelleenarviointi missä olemme ja mihin olemme menossa. Monet meistä pitävät tätä mahdollisuutena uudelle alulle, olivatpa ne sitten tekoja, asenteita tai toiveita. Tällä viikolla tuomme sinulle artikkeleita, jotka auttavat sinua siirtymään vuoteen 2021. jatkaa\nNykyaikaisissa kulttuureissa meillä on tapana kiinnittää tarroja asioihin ja ihmisiin: hyviin tai pahoihin, ystäviin tai vihollisiin, nuoriin tai vanhoihin ja moniin muihin "tähän tai toiseen". Tällä viikolla katsomme tiettyjä merkintöjä ja käyttäytymistä ja ymmärrämme, että kaikki on sujuvaa. Kenellekään henkilölle ei ole määriteltyä määritelmää ... jatkaa\nSinä olet täällä: Etusivu > suositellut artikkelit\nMeidän on oltava tietoisia siitä, mitä me todella pyydämme, joko tietoisesti tai tiedostamatta. Panokset ovat erittäin korkeat ja pidämme avainta.\nViha on inhimillinen tunne, ja olemme kaikki kokeneet vihaa jossain vaiheessa. Mutta vihaa on kahdenlaisia ...\nMonet meistä ajattelevat meditaation olevan jotain kovaa tai vakavaa ... ehdottomasti ei jotain, jota tekisimme huvin vuoksi ...\nTällä hetkellä sisälläsi on ääretön määrä ideoita ja kykyjä ...